Қозоғистоннинг икки вилоятида совуқ бўлиши кутилмоқда NUR-SULTAN. Kazinform – Қозоғистоннинг икки вилоятида 28 май куни совуқ бўлиши кутилмоқда, дея хабар беради Kazinform Қазгидрометга таяниб.\nҚозоғистон ва Хитой ўртасидаги импорт ва экспорт ҳажми уч ойда 4,7 млрд долларга етди ALMATY. Kazinform - Хитой бош консули бошчилигидаги экспертлар, сиёсатчилар ва олимлар Алматида замонавий шароитда қозоқ-хитой ҳамкорлиги истиқболларини муҳокама қилди, дея хабар беради Kazinform мухбири.\nАҚШда гўдаклар учун овқат танқислиги мавжуд NUR-SULTAN. Kazinform – Европа Иттифоқидан АҚШга гўдаклар учун сут қўшимчалар партияси етказилди. Бу штатларда сут қўшимчалар танқислигини юмшатиш режалаштирилмоқда, дея хабар беради Kazinform Euronewsга таяниб.\nҚозоғистонда шакар тақчиллиги йўқ NUR-SULTAN. Kazinform – Қозоғистонда шакар тақчиллиги кузатилмайди. Республикада шакар маҳсулот захираси 67 минг тоннага яқин. Шакар ишлаб чиқариш корхоналари муаммосиз ишлайди. Бу ҳақда Kazinform ҚР Қишлоқ хўжалиги вазирлиги матбуот хизматига таяниб хабар беради.\nҚозоғистонда сув хўжалиги мутахассисларини тайёрлаш жараёнига энг янги технологиялар киритилади NUR-SULTAN. Kazinform – Қозоғистон жаҳон тажрибасидан келиб чиққан ҳолда сув хўжалиги соҳасида кадрлар тайёрлаш дастурларини ишлаб чиқади. Бу ҳақда ҚР Бош вазири Алихан Смаилов маълум қилди, дея хабар беради Kazinform мухбири.\nДам олиш кунлари Қозоғистонда беқарор об-ҳаво кутилмоқда NUR-SULTAN. Kazinform – Дам олиш кунлари Қозоғистон ҳудудининг катта қисми баланд тоғли циклон таъсирида бўлади ва беқарор об-ҳаво кутилмоқда. 28 май куни шимолда, марказда, жанубда момақалдироқли ёмғир ёғиши кутилмоқда. Жануби-шарқида - кучли ёмғир, бўрон, дўл ёғиши кутилмоқда. Бу ҳақда Kazinform «Қазгидромет»га таяниб хабар беради.\nЖаҳон бозорида нефт нархи бироз пасайди NUR-SULTAN. Kazinform – Жума куни эрталабки савдоларда Brent русумли нефт нархи бир баррели 113 долларга тушди, дея хабар беради Kazinform Anadolyга таяниб.\nВенгрияда хорижлик ҳайдовчиларга ёқилғи сотишга чеклов жорий қилинди BRÚSSEL. Kazinform – Европа Иттифоқининг энергетика бозоридаги мураккаб вазият туфайли Венгрия ҳукумати хорижликлар учун ёқилғи нархини ошириш чораларини жорий қилди, дея хабар беради Kazinform hirado.huга таяниб.\nМаймун чечаги ташувчиси кемирувчилар бўлиши мумкин - олимлар NUR-SULTAN. Kazinform – Маймун чечаги вирусининг асосий ташувчилари приматлар эмас, кемирувчилар бўлиши мумкин. Бу ҳақда «Россия-1» телеканалига берган интервюсида Гамалея маркази директори Александр Гинцбург маълум қилди, деб хабар беради Kazinform мухбири.\nХорижий компанияларни кўчиришга алоҳида эътибор қаратишни таклиф қиламан – ҚР Президенти NUR-SULTAN. Kazinform – Қозоғистон Президенти Қасим-Жомарт Тоқаев ЕОИИга аъзо давлатларда янги инвестиция лойиҳаларини очишни таклиф қилди, дея хабар беради Kazinform мухбири.\nБуюк Британия нефт ва газ компанияларига 6 миллиард доллар солиқ солади NUR-SULTAN. Kazinform – Буюк Британия ҳукумати аҳолининг ижтимоий ҳимояга муҳтож қатламлари учун қўшимча имтиёзларни молиялаштириш учун нефт ва газ компанияларининг ортиқча фойдасига 5 миллиард фунт стерлинг (6,3 миллиард доллар) солиқ жорий қилмоқда, дея хабар беради Kazinform CNN телеканалига таяниб.\nҚР Президенти ЕОИИнинг учинчи давлатлар билан музокараларни тезлаштиришга чақирди NUR-SULTAN. Kazinform – ҚР Президенти Қасим-Жомарт Тоқаев ЕОИИ ва учинчи давлатлар ўртасида музокаралар олиб бориш ва битимлар тузиш бўйича ишларни тезлаштиришга чақирди, деб хабар беради Kazinform мухбири.\nҚозоғистонликлар кунига камида 2,2 доллар сарфлашади NUR-SULTAN. Kazinform – Қозоғистонликлар кунига камида 2,2 доллардан 2,5 долларгача пул сарфлашади. ҚР Миллий банки амалдаги курсига кўра, бу суммалар - 928 тенгедан 1055 тенгегача тенг, деб хабар беради Kazinform мухбири.\nTwitter акциядорлари Илон Маскни судга берди NUR-SULTAN. Kazinform – Twitter акциядорлари Илон Маск ва компанияни судга берди, дея хабар беради Kazinform Euronewsга таяниб.\nҚозоғистонда доллар нархи 10 тенгега қимматлашди ALMATY. Кazinform - Доллар тенгега нисбатан қимматлашди, деб хабар беради Кazinform мухбири.\nДавлат раҳбари Польша Президенти билан телефон орқали мулоқот қилди NUR-SULTAN. Kazinform – Президент Қасим-Жомарт Тоқаев Польша томони ташаббуси билан Президент Анджей Дуда билан телефон орқали мулоқот қилди, деб хабар беради Ақорда.\nЎзбекистонда этноспорт турлари бўйича мусобақалар ўтказилади TASHKENT. Kazinform – Ўзбекистонда 2023 йил 1 мартдан ҳар йили этноспорт турлари бўйича мусобақалар ўтказилади, деб хабар беради Kazinform xs.uzга таяниб.\nҚозоғистон афғон халқига гуманитар ёрдам кўрсатишда давом этади NUR-SULTAN. Kazinform – ҚР Президенти ёрдамчиси – Хавфсизлик Кенгаши котиби Ғизат Нурдаулетов Афғонистон бўйича Минтақавий хавфсизлик бўйича мулоқотнинг IV сессиясида иштирок этди, дея хабар беради Kazinform Ақорда расмий сайтига таяниб.\nЎтган ҳафтада дунё бўйлаб 9000 одам коронавирус туфайли вафот этди NUR-SULTAN. Kazinform – Сўнгги ҳафтада дунёда коронавирус инфекциясидан вафот этганлар сони 11 фоизга камайди. Ўтган ҳафтада 9000 ўлим қайд этилган. Бу ҳақда Жаҳон соғлиқни сақлаш ташкилоти маълум қилди, дея хабар беради Kazinform COVID-19 тарқалишига қарши кураш идоралараро комиссиясига таяниб.\nҚозоғистонда чекувчилар сонининг камайиши қайд этилди NUR-SULTAN. Кazinform - Қозоғистонликларнинг қарийб 70 фоизи чекишни тақиқлаш ва чекмайдиган муҳит яратиш чораларини қўллаб-қувватлайди. Бу ҳақда МКХда бўлиб ўтган брифингда ҚР Соғлиқни сақлаш вазирининг биринчи ўринбосари Марат Шоранов маълум қилди, дея хабар беради Kazinform мухбири.\nҚозоғистонда ўғитнинг ярмига яқини фермерларга етказиб берилди NUR-SULTAN. Кazinform - Жорий йилда фермерлар уруғлик билан тўлиқ та]минланди, деб хабар беради Kazinform мухбири.\nЎзбекистон ва Қозоғистон чегара постларининг ўтказиш қобилияти ортади TASHKENT. UZA-Kazinform - Ўзбекистон ва Қозоғистон чегара ўтказиш постларининг ўтказиш қобилияти оширишга келишиб олди, деб хабар беради Kazinform ЎзАга таяниб.\nКаспий қувур консорциумида таъмирлаш ишлари тўлиқ якунланди NUR-SULTAN. Kazinform – Қозоғистон Бош вазири Алихан Смаилов «Каспий қувур консорциуми» АЖ бош директори Николай Горбань билан Қозоғистон нефтини экспорт қилиш бўйича ҳамкорлик масалаларини муҳокама қилди, дея хабар беради Kazinform Ҳукумат расмий сайтига таяниб.\nЖорий йилда Қозоғистонда 23 миллион гектар майдонга экин экиш режалаштирилган NUR-SULTAN. Kazinform - Қишлоқ хўжалиги вазирлиги жорий йилнинг баҳорги дала кампаниясини назоратга олди, деб хабар беради Kazinform мухбири.\nҚозоғистон олимлари артериал патологияни даволашнинг янги усулини топишди ALMATY. Кazinform - Қозоғистон олимлари артериал патологияни даволашнинг янги усулини топишди, деб хабар беради Кazinform.\nҚР сув фонди мониторингини рақамли форматга ўтказади NUR-SULTAN. Kazinform – Ҳукумат давлат сув кадастрини юритишни такомиллаштириш масалаларини кўриб чиқмоқда. Бу ҳақда Қозоғистон Республикаси Бош вазири Алихан Смаилов маълум қилди, дея хабар беради Kazinform мухбири.\nҚР Ички ишлар вазирлиги хорижликларнинг ШИР олишига чеклов қўймаган NUR-SULTAN. Kazinform – Қозоғистон Ички ишлар вазирлиги вақтинча келган хорижликларнинг шахсий идентификация рақамларини олишига чекловлар киритмаган, деб хабар беради Kazinform мухбири.\nКелгуси уч йилда хоккей бўйича жаҳон чемпионати қаерда ўтказилиши маълум бўлди NUR-SULTAN. Кazinform - Хоккей бўйича кейинги уч йил давомида жаҳон чемпионати ўтказиладиган жойлар маълум бўлди, дея хабар беради Кazinform мухбири.\nШифокорлар Буюк Британия фуқаросининг иккала қўлини алмаштирди NUR-SULTAN. Кazinform - Шотландиялик Стивен Галлагер шифокорлар иккала қўлини алмаштиришни таклиф қилганида кулиб, ишонмади. Бироқ мураккаб операция муваффақиятли ўтди ва унинг ҳаёти ўзгарди, деб хабар Кazinform BBCга таяниб.\nҚозоғистонда 1 миллион 31 минг 304 киши Pfizer вакцинаси билан тўлиқ эмланди NUR-SULTAN. Кazinform - Қозоғистонда 2022 йил 27 май ҳолатига кўра, 1 31 304 киши Pfizer вакцинаси билан тўлиқ эмланган. Бу ҳақда Kazinform CОVID-19 тарқалишининг олдини олиш бўйича идоралараро комиссиясининг Теlegram-каналига таяниб хабар беради.\nХорижий фуқаролар Қозоғистонда шахсий идентификация рақамини онлайн ола олишмайди NUR-SULTAN. Kazinform – Қозоғистонга вақтинчалик келган хорижликлар шахсий идентификация рақамларини фақат офлайн режимда олишлари мумкин, деб хабар беради Kazinform мухбири.\nҚозоғистонда бир кунда олти киши КВИ дан тузалди NUR-SULTAN. Kazinform - Қозоғистонда олти киши коронавирус инфекциясидан тузалди, дея хабар беради Кazinform CОVID-19 тарқалишининг олдини олиш бўйича идоралараро комиссияси Теlegram-каналига таяниб.\n2030 йилгача чиқиндиларни қайта ишлаш 40 фоизга етказилади – ҚР Бош вазири NUR-SULTAN. Kazinform – 2030 йилга бориб чиқиндихоналарнинг 95 фоизи экологик талабларга мослаштирилади. Бу ҳақда Қозоғистон Республикаси Бош вазири Алихан Смаилов маълум қилди, дея хабар беради Kazinform мухбири.\nБританияликлар электр ва газ нархи ошгани учун товон пули олади NUR-SULTAN. Кazinform - Бу йил кузда Буюк Британиядаги ҳар бир хонадон газ ва электр энергияси учун 400 фунт чегирмага эга бўлади, дея хабар беради Кazinform BBCга таяниб.\nҚР Миллий банки пенсия активлари бўйича 6 трлн тенгедан зиёд инвестиция даромадини берди NUR-SULTAN. Kazinform – ҚР Миллий банки барча пенсия активлари Ягона жамғариб бориладиган пенсия жамғармасига қўшилганидан кейин олинган соф инвестиция даромадлари 6,2 триллион тенгени ташкил этди, дея хабар беради Kazinform пенсия жамғармаси матбуот хизматига таяниб.\nҚозоғистонда ўтган суткада 8 киши коронавирус юқтирган NUR-SULTAN. Кazinform - Ўтган сутка давомида 8 та коронавирус инфекцияси юқтириш ҳолати қайд этилди, деб хабар беради Кazinform.\nҚасим-Жомарт Тоқаев таниқли олим ва давлат арбобини 85 ёшга тўлиши билан табриклади NUR-SULTAN. Kazinform – Президент Қасим-Жомарт Тоқаев давлат ва жамоат арбоби Мирзатай Жолдасбековга 85 ёшга тўлиши муносабати билан табрик телеграммаси йўллади, деб хабар беради Kazinform Ақордага таяниб.\nҚозоғистон олимлари маймун чечагига қарши вакцина яратишга тайёр NUR-SULTAN. Kazinform – Маймун чечаги деб аталувчи янги вирус бутун дунёда хавотир уйғотди. Қозоғистонлик мутахассислар хавфли вируснинг олдини олиш зарурлигини тушунадилар. Уларнинг сўзларига кўра, унга қарши маҳаллий вакцинани яратиш учун тахминан ярим йил вақт кетади, дея хабар беради Kazinform Хабар 24 каналига таяниб.\nХитой ва Россия БМТнинг Шимолий Кореяга қарши санкция жорий қилишига йўл қўймади NUR-SULTAN. Kazinform – Хитой ва Россия пайшанба куни БМТ Хавфсизлик Кенгашида бир қатор ракета синовлари ўтказиши туфайли АҚШ ташаббуси билан Шимолий Кореяга нисбатан қаттиқроқ санкциялар жорий этилишига қарши овоз берди блоклади, дея хабар беради Kazinform The Hill нашрига таяниб.\nСиноптиклар Қозоғистондаги кузги буғдой ҳосили бўйича прогноз берди NUR-SULTAN. Kazinform – «Қазгидромет» 2022 йилги кузги буғдой ҳосилининг дастлабки прогнозларини эълон қилди, дея хабар беради Kazinform.\nҚозоғистонлик ёш теннисчи Ролан Гаррос турнирини муваффақиятли бошлади NUR-SULTAN. Kazinform - Қозоғистонлик Аружан Сағиндиқова ёшлар ўртасидаги Ролан Гаррос турнирининг саралаш босқичини муваффақиятли бошлади, дея хабар беради Kazinform мухбири.\n9 276 419 нафар қозоғистонлик КВИ га қарши тўлиқ эмланди NUR-SULTAN. Kazinform – Қозоғистон Соғлиқни сақлаш вазирлиги аҳолини COVID-19 га қарши эмлаш бўйича сўнгги маълумотларни эълон қилди, дея хабар беради Кazinform.\nҚозоғистон Қирғизистонга минерал сув, сариёғ, парранда гўшти ва макарон маҳсулотларини экспорт қилади BISHKEK. Кazinform - Қозоғистон ва Қирғизистон ўртасида қишлоқ хўжалиги соҳасидаги ҳамкорлик мустаҳкамланади, деб хабар беради Кazinform.\nҚозоғистон ва Қирғизистон ўрмон қопламининг биргаликдаги космик мониторингини ўтказди NUR-SULTAN. Кazinform - Қозоғистонлик мутахассислар Қирғизистон билан чегарадош ҳудудларда деградатсияга учраган ўрмонларни тиклаш бўйича биринчи халқаро лойиҳани бошлади, деб хабар беради Кazinform мухбири.\n140 нафар қозоғистонлик КВИдан даволанмоқда NUR-SULTAN. Кazinform – 27 май ҳолатига кўра, 140 киши (-94+ ва 46 RВИ-) КВИдан даволанишни давом эттирмоқда, дея хабар бермоқда Кazinform ҚР Соғлиқни сақлаш вазирлиги матбуот хизматига таяниб.\nШайбали хоккей бўйича жаҳон чемпионатининг ярим финалига йўл олган жамоалар аниқланди NUR-SULTAN. Кazinform – Шайбали хоккей бўйича жаҳон чемпионатининг ярим финалига йўл олган жамоалар аниқланди, дея хабар беради Kazinform мухбири.


Бухоро ва Наманганда маҳсулотлар таркибидаги ГМО миқдорини аниқлайдиган лабораториялар ташкил этилади — Review.uz\n2020 йилда республикамиз бўйича жами 164 та экспортер корхоналарга "Global G.A.P." ва "Organic" стандартларини жорий этиш ва сертификатлаштириш бўйича режа тасдиқланди.\nАОКА ҳузуридаги штабда "Ўзстандарт" агентлиги ахборот хизмати раҳбари Абдурауф Расулов иштирокида ўтказилган брифингда ҳозирги кунда қишлоқ хўжалиги соҳасига тегишли 1276 та стандарт (шундан 893 таси халқаро стандартларга уйғунлашган) амалга киритилгани ҳақида маълумот берилди. Буларнинг 309 таси халқаро ва 6 таси хорижий давлатларнинг стандартлари.\nОзиқ-овқат саноатига тегишли 3509 та стандарт (2140 таси халқаро стандартларга уйғунлашган) амалга киритилган. Буларнинг 424 таси халқаро ва 23 таси хорижий давлатларнинг стандартлари.\n2020 йилда республикамиз бўйича жами 164 та (шундан 155 таси Global G.A.P., 9 та Organic) экспортер корхоналарга "Global G.A.P." ва "Organic" стандартларини жорий этиш ва сертификатлаштириш бўйича режа тасдиқланди.\nАгентлик тизимига мансуб "UzTest" қошидаги синов лабораторияларини Жаҳон банки кредити асосида модернизация қилиш бўйича амалий ишлар бошланди.\nКредит маблағларини ўзлаштириш натижасида республика маркази қошида озиқ-овқат ва қишлоқ хўжалиги маҳсулотларини халқаро стандартлар талабларига мувофиқ сифат ва хавфсизлик кўрсаткичларини аниқлаш имконияти яратилади, ҳамда Бухоро ва Наманган марказлари қошида янги йўналишдаги маҳсулотлар таркибидаги ГМО миқдорини аниқлаш лабораторияси ташкил этилади.\nХалқаро эксперт (Латвиянинг БИОР институти вакили) томонидан мамлакатимизда ўтказилган ўрганиш натижасида, ҳудудларнинг экспорт салоҳиятидан келиб чиққан ҳолда ўрганиш ўтказилди. Ўрганиш натижасига кўра, Республика ҳамда Андижон, Бухоро, Навоий, Наманган, Самарқанд, Қашқадарё, Хоразм марказларидаги озиқ-овқат ва қишлоқ хўжалиги махсулотларини синаш лабораториялари модернизациялаш кўзда тутилган, лойиҳа суммаси 11,6 млн. АҚШ долларини ташкил этди.\nИмпорт ҳамда экспорт қилинувчи мева-сабзавот ва ўсимлик маҳсулотларини лаборатория экспертизасидан ўтказиш хизмати расман пуллик бўлди\nШавкат Мирзиёев журналистлар саволларига жавоб берди\nНамангандаги Халқаро бизнес марказига Алишер Усмонов номи берилади


20:37 / 19.03.2017 3856 pdf Ўқиш режими + -\nХалифа бўлиш, ўша вақтдаги дунёнинг энг қудратли жамиятини узоқ вақт бошқариб туриш ҳазрати Усмон ибн Аффон розияллоҳу анҳунинг шахсий сифатларига заррача ҳам салбий таъсир кўрсата олмади. У киши аввал қандай бўлсалар, кейин ҳам шундай қолдилар. Ҳатто баъзи ҳолатларда яна ҳам яхшироқ даражаларга ўтдилар. Уламоларимиз ҳазрати Усмон ибн Аффон розияллоҳу анҳунинг шахсий сифатлари ҳақида кўпгина ривоятлар келтирганлар. Келинг, шулардан баъзиларини ўрганиб чиқайлик.\nАбу Нуъайм «Ҳилятул авлиё» китобида Абдулмалик ибн Шаддоддан ривоят қилади:\n«Усмонни жума куни минбар устида кўрдим. Эгнида қўпол, баҳоси тўрт дирҳам ёки беш дирҳамлик аданий изор ва титилган куфий ёпинчиқ бор эди».\nИмом Аҳмад ҳамда «Сифатус-софва» китобининг соҳиби Ибн Жавзий шундай ривоят қиладилар: «Ҳасандан кундузи масжидда ухловчилар ҳақида сўрашди. У шундай деди: «Усмон ибн Аффон розияллоҳу анҳунинг кундузи масжидда ухлашини кўрганман. У ўша пайтда халифа эди. Турганида биқинига майда тошлар ботган бўларди. «Шу киши мўминларнинг амирими?! Шу киши мўминларнинг амирими?!» дейишар эди».\nШарҳабийл ибн Муслимдан ривоят қилинади: «Усмон розияллоҳу анҳу одамларга амирларнинг таомини егизар эди. Ўзи эса уйига кириб, сирка билан зайт (ёғ) ер эди».\nБайҳақий Моликдан, у амакисидан, у отасидан ривоят қиладиларки, у киши Умар ва Усмон розияллоҳу анҳумонинг Маккадан келсалар, Муъаррасда (Расулуллоҳ соллаллоҳу алайҳи васаллам одатда тушиб, дам оладиган жойда) тушишларини, уловга минганларида ғуломни албатта мингаштириб олишларини ва ўша ҳолда Мадинага кириб боришларини кўрган экан. Унга: «Тавозе учунми?» дедим. «Ҳа. Одамларни мингаштириб олишлари бошқа подшоҳларга ўхшамаслик учун бўлган», деди, кейин одамларда ўзи улов миниб, ғуломлари ортларидан пиёда бориш одати чиққанини, бу эса айб эканлигини зикр қилди».\nАбу Нуъаймнинг «Ҳилятул авлиё» китобида Маймун ибн Меҳрондан ривоят қилинади:\n«Менга Ҳамадонийнинг хабар беришича, у Усмон ибн Аффон розияллоҳу анҳунинг халифалик вақтида хачирга миниб, ортига ғуломи Ноилни миндириб олиб кетаётганини кўрган экан».\nИбн Саъд, имом Аҳмад ва Ибн Асокирлар Абдуллоҳ Румийдан ривоят қиладилар:\n«Усмон розияллоҳу анҳу таҳоратига ўзи сув тайёрлар эди. Унга: «Баъзи ходимларга айтсанг-ку, тайёрлаб беришади», дейилди. У:\n«Йўқ. Кечаси дам олиш уларнинг ҳақлари», деди».\nИбн Саъд Амр ибн Саъид розияллоҳу анҳудан ривоят қилади:\n«Усмон розияллоҳу анҳу фарзанд кўрганида, уни матога ўраб опкелтириб, ҳидлар эди. Унга:\n«Нимага бундай қиласан?» дейилди.\n«Мабодо унга бирор нарса бўлиб қолса, муҳаббати қалбимда қолсин, деб шундай қиламан», деди.\nБу, албатта, келажакда келиши мумкин бўлган мусибатга розилик ила тайёргарлик кўриш эди.\nИмом Термизий Усмон ибн Аффон розияллоҳу анҳунинг мавлоси Ҳонеъдан ривоят қилади:\n«Усмон қабрни кўрса, йиғлаб, соқоллари ҳўл бўлиб кетар эди. Унга:\n«Жаннат ва дўзахни зикр қилсанг, йиғламайсан. Қабрни зикр қилсанг, йиғлайсан?» дейилди.\n«Мен Расулуллоҳ соллаллоҳу алайҳи васалламнинг «Қабр охират манзилларидан биринчи манзилдир. Ундан нажот топса, ундан кейингиси осондир. Ундан нажот топмаса, кейингилари бундан ҳам шиддатлидир», деганларини, яна Расулуллоҳ соллаллоҳу алайҳи васалламнинг «Қай бир манзарани кўрсам, қабр ундан кўра қўрқинчлидир», деганларини эшитганман», деди».\nИбн Саъд ва Ибн Асокир Абдурраҳмон ибн Ҳотибдан ривоят қиладилар:\n«Расулуллоҳ соллаллоҳу алайҳи васаллам саҳобаларидан ҳеч кимнинг Усмон розияллоҳу анҳучалик ҳадисни батамом ва гўзал айтишини кўрмадим. Илло, у ҳадис ривоят қилишдан қўрқар эди».\nИмом Аҳмад, Абу Яъло ва Баззор Усмон ибн Аффон розияллоҳу анҳунинг шундай деганини ривоят қиладилар: «Менда Расулуллоҳ соллаллоҳу алайҳи васалламдан ривоят қилишга монелик йўқ, ҳолбуки у зотнинг саҳобалари ичида энг яхши тушунгани менман. Аммо гувоҳлик бераманки, мен у зотнинг «Ким мен айтмаган нарсани айтди, деса, дўзахдаги ўрнини олаверсин», деганларини эшитганман».\nИмом Аҳмад ва Ибн Асокир қилган ривоятда Усмон ибн Аффон розияллоҳу анҳу: «Бирор наҳор ёки тунни Аллоҳнинг Китобига назар солмасдан ўтказишни истамайман», дедилар.\nЯна ўшалар қилган ривоятда ҳазрати Усмон ибн Аффон розияллоҳу анҳу: «Агар қалбларингиз пок бўлса, Аллоҳнинг Китобидан тўймас эдингиз», дедилар.\n(зуҳд ва ҳаё китоби)\n03:10 / 19.03.2017 4407\n18:55 / 19.03.2017 3788\n1334 05:00 / 06.01.2017\n957 05:00 / 06.01.2017\n929 05:00 / 06.01.2017


Китоб - миллатнинг маданий ва маънавий мероси - Fitrat.uz\nБош саҳифа / Мақолалар / Китоб – миллатнинг маданий ва маънавий мероси\nMart 11, 2017\tКитоб – миллатнинг маданий ва маънавий меросиda fikr bildirishni o'chirish 17,217 Кўришлар\nИслом дини илму маърифатга тарғиб қилувчи диндир. Пайғамбаримиз Муҳаммад (с.а.в.)га нозил қилинган дастлабки оятларда илм олишга ундаш маъноси борлигининг ўзи ҳам Ислом илму маърифат дини эканлигининг ёрқин далилидир:\nАбдуллоҳ ибн Аббос (р.а.) шундай деганлар: “Сулаймон ибн Довуд(а.с.)га илм, мол-дунё ва подшоҳликдан бирортасини танлашлик ихтиёри берилганда, у Зот илмни танладилар. Натижада, Аллоҳ таоло у Зотга илм билан бирга мол-дунё ва подшоҳликни ҳам қўшиб берди”. Зеро, илм ақл чироғи, дейдилар. Илмли кишининг йўли доимо чароғон бўлиб, у ҳамма ерда ҳам қадрланади. Бу дунёнинг қоим туриши ҳам олимларнинг илмига боғлиқ эканлиги Пайғамбаримиз (с.а)нинг ҳадисларида баён этилган. Ҳазрати Али (к.в.) шундай деганлар: “Илм мол-дунёдан яхшидир, чунки илм сени ножоиз ишларни қилишдан сақлайди. Молни эса ўғирлаб кетмасликлари учун ўзинг қўриқлайсан. Мол-дунё сарф қилинса камаяди, илм эса тарқатиш билан янада зиёда бўлаверади”.\nКитоб — инсоннинт энг яқин дўсти ва маслаҳатчиси, ақл қайроғи ва билим манбаидир. Китоб фикрлаш қуроли, хазиналар калити, тафаккур манбаи бўлгани учун ҳам халқимиз уни нондай азиз, мўътабар ва мукаддас деб ҳисоблаган. Шунинг учун китобта муҳаббат, уни қадрлаш, ўқишга иштиёқ халқимизнинт қон- қонига сингиб кетган. Кишининг маданияти унинг китобида акс этади. Шу маънода бугунги кунда китоб ўқиш ва унга муносабат бир қадар сусайгандек. Чунки ёшлар кўпроқ кино, видео, телевидение, компьютерга берилиб кетди. Компьютер ҳозирги кунда кўпгина хонадонларга ҳам кириб келган. Исталган янгилигу ахборотларни бу воситалардан хоҳлаганча олиш мумкин. Ачинарлиси, бутун китоб ўқиш учун вақт сарфлашга ҳожат йўқдек. Аслида, ҳеч бир ахборот воситаси, кино ёки видеофильм бадиий асар ўрнини босолмайди. Масалан, “Ўттан кунлар” романи асосида ишланган фильм қанчалик маҳорат билан суратта олинган бўлмасин, китобнинг таъсирини, жозибасини беролмайди. Китобхонлик оиладаги муҳитга ҳам боғлиқ. Маърифатли оилаларда китобга эътибор фарзандлар тарбиясида қўл келади. Инсон ўзининг фикрлаш қобилияти, маънавият дунёси билан тирик. Одамни бошқа мавжудотлардан ажратиб турувчи омиллардан бири ҳам унинг маънавияти ҳисобланади.\nДарҳақиқат, китоб бизнинг дўстимиз ҳисобланади. Лекин афсуски, бугунги кунда орамизда бу бебаҳо-маънавий бойликдан баҳраманд бўлиш ўрнига “Интернет кафе”ларда вақтини беҳуда ўтказаётган ёшлар учраб туради. Авваллари на компьютер, на интернет бўлган. Ота- боболаримиз “Бобурнома”, “Ўткан кунлар”, “Меҳробдан чаён” сингари бебаҳо асарларни ўқиб, улғайишган. Хўш бугунчи? Кўпчилик, айниқса, ёшлар интернетни китобдан афзал билишади. Шу ўринда бу замонавий ахборот воситасининг салбий оқибатлари ҳам йўқ эмас. У туфайли бугун китобга бўлган меҳр тобора камайиб боряпти. Унутмайликки, китоб бизнинг энг яхши дўстимиздир. Биз қанча кўп китоб ўқиганимиз сари, шунча тушунчамиз кенгаяди. Афсуски, кўп ёшлар интернетни китобдан устун қўймоқда. Бу эса уларни дангасаликка гирифтор қилмоқда. Китоб – бу офтоб, у билимлар сарчашмасидир. Китобни инсон тафаккурининт қанотларига ўхшатишган. Зеро, тафаккури, фикр доираси кенг маърифатли кишилар жамиятнинт чинакам бойлигидир. Аксинча, ҳаётда рўй бериб турадиган айрим нохушликлар илдизи эса маърифатсизлик, китоб ўқимасликнинт аччиқ меваси. Темирни занг кемирганидек, одамни ҳам маънавиятсизлик мўрт қилади. Маънавият эса инсонга китоб ўқиш орқали юқади. Ҳар қандай янгилик ҳам бир кун эскиради, бироқ инсониятнинт минг-минг йиллар давомида қўлга киритган ақлий ҳамда фикрий дурдоналарини ўзида жамлаган китоблар асло эскирмайди. Бинобарин, китоб-ҳамиша илм-маърифат, адаб ва ахлоқ манбаи бўлиб келган. Бугунги кунда ёш авлодни миллий қадриятлар руҳида тарбиялашда ҳам китобдан кўра қудратлироқ восита йўқ. Инсон ақлий салоҳиятининг юксалишида китобниш ўрни беқиёс. Зеро, китоб туфайли дунёқарашимиз бойиб, тафаккуримиз янада ўсиб бораверади. Не-не улуғ зотлар китобга ошно бўлиб, етукликка эришган, комил инсон даражасига етишганлар.\nҚадимда буюк шоир ва ёзувчиларимиз, олимларимиз китобга шу қадар меҳр қўйган эдиларки, ҳатто тунлари шам ёруғида китоб мутолаа қилганлар. Сўз мулкининг султони Навоий хазратлари 7 ёшида Фаридиддин Атторнинг “Мантиқут-тайр” асарини ёд олган, буюк муҳаддисимиз Имом ал-Бухорий ҳазратлари эса олти мингдан зиёд ҳадисни ёд билган. Аммо у даврларда бизга яратиб берилаётган имкониятларнинг бир қисми ҳам бўлмаган. Лекин улар ўз мақсадлари сари интилиб, юксак маънавият соҳибига айланишган. Демак, биз учун берилаётган имкониятдан унумли фойдаланиш хар биримизнинг ўзимизга боғлиқ. Тўқликка шўхлик эса ўзбек миллатининг ёшларига хос фазилат эмас. Аслини олганда, айрим ёшларимиз бундай лоқайдликдан йирок. Улар ўзларининг ҳур фикрлиги ва юксак маънавияти билан ажралиб туради. Бирок, гуруч курмаксиз бўлмагани каби инсонлар орасида хам маънавий кашшоқ кишилар йўқ эмас. Бундайларнинг лоқайдликлари натижасида “енгил ҳаёт” ихлосмандлари сафи ортиб бормокда. Окибатда китоб ўкиш унутилмокда. Маънавияти саёз, китоб ўқимайдиган инсонлар оиласида тарбия топаётган фарзандлар келажакда баркамол шахс бўлиб улғаймайди.\nШу боис, ҳар бир инсон билимлар калити бўлмиш – китоб билан дўст бўлмоғи лозим. Ахир дунёда китобдан кўра яхшироқ дўст ва маслакдош йўк.\nАтоқли адибимиз Ойбек таърифича, китоб – тафаккурнинг толмас қанотларидир. Шу маънода айтиш мумкинки, китоб – инсоннинг қалб гавҳари, тафаккур хазинасидир. Биз шунга эришишимиз керакки фарзандларимиз учун китоб энг бебаҳо совға бўлсин. Шундагина фардандларимиз биз орзу қилгандай, маънавий етук, теран фикрлай оладиган, катта ва кичикка меҳрибон, Ватанига содиқ, инсофли, диёнатли ва олийжаноб инсонлар бўлиб камол топадилар.\nОдилжон Нарзуллаев Янгийўл тумани\n“Жоме” жоме масжиди имом хатиби\nАввалги Интернет орқали оилалар парокандалиги


Жорий йилда 1-синфга қабул пулли бўлмайди, лекин ҳамма ўз микроҳудудидаги мактабга чиқади — Minbar\n19 июн 02:10 4 дақиқада ўқийсиз Мавзулар\n"Қарор чиққани билан (Вазирлар Маҳкамасининг 2019 йил 7 июндаги 469-қарори назарда тутилмоқда – таҳр.) унинг ижро механизмлари, тегишли дастурий маҳсулотларни ишлаб чиқишга ва тўғри ишлашини текширишга, айниқса тўлов билан боғлиқ тизимларга қанчадир вақт кетади, шунга ҳозир фақат бепул қабул амалга оширилади", – дейилади вазирнинг хабарида.\nПул билан бўлмаса, болани энди қандай бу талабгир мактабларга жойлаштириш мумкин бўлади: қисқа жавоб, ҳеч қандай. Вазир “престижний” мактабга болани жойлаштириш учун таниш-билиш ёки пул қидирмасликни тавсия этган.\nТалабгир мактабларга юкламани камайтириш мақсадида энди биринчи синф ўқувчилари фақат ўзи яшайдиган микроҳудуддаги мактабга қабул қилинади.\nУшбу мактабларга юклама ҳақиқатан ҳам катта. Пойтахтдаги жами мактаб сонининг 26 фоизини ташкил этган ушбу 81 та талабгир мактабда Тошкентдаги ўқувчиларнинг деярли ярми (43,4 фоизи) ўқир экан.\nВазирнинг ёзишича, АОКАда 19 июнда бўлиб ўтадиган пресс-брифингда барча масалаларга тўлиқ ойдинлик киритилади.\nШерзод Шерматовнинг ўз изоҳида шунингдек халқ таълимига пул ажратилмаётгани учун вазирлик "пулни халқдан ундираётгани" ҳақидаги иддаоларга раддия берди.\n“Тошкентдаги 81 та мактабнинг биринчи синфига қабул жараёнининг янги тизимини жорий этишнинг ижобий тарафлари қолиб, баъзилар "қабул пулли бўлди" деб нотўғри талқинга ўтиб кетди. Натижада "ҳукумат мактабларга пул ажратмяпти", "аҳолидан пул йиғишга ўтиб кетилаяпти" ва ҳ. каби нотўғри изоҳлар кўпайиб кетгани учун ушбу масалага бироз ойдинлик киритиб қўйишни мақсадга мувофиқ деб ўйладим”.\nВазирнинг айтишича, пул ажратилаяпти. Ажратилаётганда ҳам катта пул ажратилаяпти:\nТошкент шаҳридаги мактаблар аҳволини яхшилаш учун 2019 – 2020-йилларда қўшимча 800 млрд сўм ажратилган.\nСергелида янги қурилаётган даҳаларда 4 та янги, 1580 ўринли мактабни қуриш бўйича 100 млрд сўм қўшимча маблағ ажратилиб, қурилиш бошланган.\nБу миқдор бир йилнинг ўзида охирги 5 йилда инвестиция дастурлари доирасида таълимга ажратилган миқдордан деярли икки маротаба кўпдир.\nШерматов янги тизим ва ижтимоий тармоқлардаги танқид асосан Тошкент шаҳрига боғлиқ бўлгани учун фақат Тошкент шаҳридаги мактабларга ажратилган маблағларга тўхталганини ёзади. Унга кўра республиканинг бошқа ҳудудларида ҳам мактабларнинг аҳволини ўнглаш учун анчагина қўшимча маблағлар ажратилмоқда.\nХалқ таълими вазирининг таъкидлашича, талабгир деб айтилаётган мактабларда таълим сифати яхши, қолганларида ёмон деган иддаолар ҳам асоссиз.\n"Синфда 40-50 нафар ўқувчи бўлса, уларнинг орасида таълим тилини билмайдиганлари тушунмай ўтирса, қандай сифат бўлсин?", – дейди у.\nРеспублика олимпиадаси ғолибларининг атиги 9 фоизи ушбу талабгир мактабларга тўғри келаяпти. Шу боис бошқа мактабларда таълим сифати ёмон деган иддао умуман ҳақиқатга тўғри келмайди.\n"Таълим сифатини объектив баҳолаш бўйича ишлаб чиқилаётган янги тизим жорий этилсагина қайси мактабда таълим сифати юқори эканлиги аниқ бўлади", – деб хулоса қилган Шерзод Шерматов.\nШерзод Шерматов ХТВ халқ таълими мактабга қабул


Ассалом, футбол баҳори! "Динамо" мухлислар ишончини оқлайди » Зарафшон Газетаси\nАссалом, футбол баҳори! "Динамо" мухлислар ишончини оқлайди Спорт\n11 март 2017 18:47\nСамарқанд шаҳридаги "Динамо" марказий ўйингоҳида футбол бўйича Олий лига жамоалари ўртасида мамлакат чемпионатининг тантанали очилиш маросими бўлиб ўтди.\nЧемпионатнинг 2-тури доирасида Fузорнинг "Шўртан" жамоасига қарши учрашувдан олдин Ўзбекистон миллий чемпионати байроқлари тантанали тарзда кўтарилди. Маросимда сўзга чиққан Самарқанд шаҳар ҳокими, "Динамо" футбол клуби президенти В.Раҳимов барча мухлисларни янги футбол мавсуми билан табриклади.\nФутболчиларимиз ўн мингдан зиёд мухлислар қаршисида чиройли, ҳужумкор ўйин намойиш этиб, 3:0 ҳисобида ғалаба қозонди.\n"Динамо"чилар 12 март куни Тошкентда "Пахтакор" жамоаси меҳмони бўлишади.\nБайрамона кайфиятга мос натижа


Тарихсиз келажак йўқ - Уч илдиз\nТарихсиз келажак йўқ\nby Тўлқин Эшбек · 28.06.2018\nСўнгги ўн йилликлар мобайнида турфа тақдирларни\nбошларидан ўтказган замондошларимизнинг хотиралари кимларгадир ибрат бўлар, дейди Дониш домла ажойиб қаламкаш Шуҳрат Барлоснинг мақоласидан таъсирланиб. Унда буюк барлос уруғига хос жўмардликни ҳис этасиз. Ана сизга ҳақиқий қаттиққўл бувадан ибрат олган қайсар ота, мана унга муносиб метин иродали ўғил, ёнида нақадар оқила келин ва муштипар она…\nШуҳратжон мавзуни давом эттириб, ажойиб қисса ёзса бўларкан, дейди хулоса ўрнида Дониш домла.\nАслида, нафақат халқлар ва давлатларнинг, балки ҳар бир инсоннинг ўз ўтмиши бор. Бугунги кунга нисбатан бир кун олдинги воқеалар ҳам тарихдир.\n1992 йили давлатимиз томонидан қабул қилинган режага кўра Туркияга ўқишга кетиб, 1994 йили Анкара Университетининг Тил, Тарих ва География факультети, Тарих бўлимини 4 йиллик факултатив босқичларининг барча имтихонларини экстерн тартибида аъло баҳоларга топшириб, муддатидан олдин олий маълумотлилик дипломини қўлимга олиб, Ватанимга қайтдим.\nТошкентга келганимизда болалар билан қўлларимизда байроқлар билан самолётдан хурсанд бўлиб тушган эдик. Лекин аэропорт биносига кирганимиз пайтда бутун умидларим пучга чиқди.\nЭшик олдида турган ҳаммол, оғзида сигарети билан туриб кутиб олди. Қўлида Ўзбекистон байроғини кўтариб олган, хурсандчиликдан кўзларида ёши билан келаётган болаларга қараб турган аэропорт ходимлари,\n– Туширларинг байроқларингни, ҳе буларни аҳволига қара, уйга келдиларинг, йиғиштирларинг бунақа қилиқларингни, Туркиянгда қиласан бунақа қилиқларингни дея устимиздан қотиб кулиб турган одамларнинг юзлари ҳали эсимда. Ҳар хил Вазирликдан келиб турганлар қўлимиздан СССРнинг загранпаспортини олиб, СССРнинг эски гражданлик паспортимизни қўлимизга тутқаздию эртага эрталаб Вазирликга келасан, деб тайинлаб имзо қўйдириб олишди. Эртаси куни эрталаб, хурсанд бўлиб уйдан чиқаётсам, отам менга қараб:\n– Болам дипломингни уйда ташлаб кет, агар сўраса диплом олмадим дегин, хўпми болам,– деди.\nОтамга жахлим чиқиб:\n– Ота сиз шунақасизда, мен бу дипломни заслужить қилганманку, нега бориб кўрсатмай, меҳнатимку, кечаю кундуз ўқиб олганман,– десам ҳам қўймади.\nКаминани олдига ўтирғизиб олиб, ярим соат таълим тарбия берди.\nХўп деб, дипломни уйга ташлаб, хафа бўлиб Вазирликга бордим.\nБитта одам мени хонага киритиб олиб раса мазамни олди. Олдинига индамай ўтирдим. “Дипломни бизга топширасан”, деб вовиллаб бошлади. Мен эса “диплом олмадим” дедим.\n– Ҳой бола, ўргилдим сандақа Президентский стипендиянтдан, Қодиржон аканг ўзи ёзиб берган сенинг диплом олганингни, элчинг Тошкентда уйида ўтирибди, ишдан ҳайдалган, сан нима девоссан, ҳой бола қисиб юргин хўпми, керак бўлса энди турмада ўтирасан, мен билан ҳазиллашма, умрингни синдириб юбораман, айтилган нарсани қил, деб яна бақириб кетди.\nҚодиржон Парпиев акамиз билан Убайдулла Абдураззоқов акамиз диплом олганимни тегишли жойга доложить қилиб, ёзиб бериб қўйган экан.\nКамина ҳам бўш келмадим:\n– Нега топширишим керак экан, бу менинг дипломим, Президентим ўқишга юборган, унинг стипендиясини олиб ўқиганман, икки йил Анқарада Ўзбекистон элчихонасида ишладим, Ўзбекистоннинг чет элдаги биринчи элчихонасида давлатимнинг байроғини биринчи бўлиб флагштокга кўтардим, икки йиллик дипломатик стажим бор, кураторимиз Қодиржон ака Парпиевдан, элчимиз Убайдулла ака Абдураззақовдан сўранг,– десам, менга бақириб кетди.\nТушинтиришнинг иложи йўқ эканини билдим.\n– Мендан бошқалар ҳам дипломини олиб келиб топширдими,– деб сўрадим, Чўчқасифатли амалдор галстугини тўғрилаб олиб,\n– Сендан бошқа диплом олган бола йўқ, сен жаа чаққон чиқиб қолдинг-ку, а, Туркиядаги қайси братанинг сенга қарашиб юборди, ҳали бунга жавоб берасан,– дея гапираётганда тишлаб турган оғзидаги сигаретини эмиб, тутунини юзимга пуфлаб, заҳарханда қилиб, кулиб ўтиргани ҳали эсимдан чиқмайди.\nСтол устида ётган сигаретаси ҳам эсимда. Родопи эди. Менинг кўйлагимни чўнтагида турган Текел-2000 деган сигаретни кўриб, бармоғи билан ишора қилиб,\n– Зўр-ку, а, сенларга Туркиядаги братанларинг шунақасидан бераркан-де, а, қани кўрайлик-чи, ол сигаретингдан,– дея сигаретимни олиб, қайтариб ҳам бермай тортмасига отиб юборди.\nЧўчқасифат одамни юзига жирканиб қараб ўтирдим, у яна вайсаб кетди.\n– Бўпти, дипломимни олиб келиб қўлингизга топшираман, ҳозир отам дипломимни қишлоққа олиб кетган қариндошларга кўрсатиш учун, билганимда олиб келардим десам ҳам,\n—Ҳей бола, менга қара, ҳаётингни бузиб ташлайман, яна тағин алдаб кетма, хўпми, дея вовиллади.\n– Хўп, олиб келаман дедимда кабинетидан тезроқ қочиб чиқиб кетдим.\nБир неча марта чақиришди, бормадим. Телефонни отам ўчиртириб ташлади. Хуллас, иш излаб бормаган даргоҳ қолмади, ҳеч ерга ишга олишмади. Туркияда ўқиганимни билиб вахтер сифатида ҳам ишга олишмади. Мен учун қора кунлар бошланган эди.\nИпподром бозорига чиқиб, уйғур-бозордаги контейнерчилардан отвечаюга мол олардим ва 1 метр жойда икки киши туриб, кунлик арендани ярмини тўлаб, олиб-сотарлик қилдим, ёзда уйларни ремонт қилардим, мойга ботиб машина ремонтлардим, бола-чақамни боқдим. Кечқурун уйга келиб кечаси соат 12 ларгача билганларим, ўқиганларим эсимдан чиқиб кетмасин деб эсимга нима келса ёзардим. 1995 йилларда ҳали компьютерим йўқ эди, 96 варақли Общий тетрадь 3-4 кунда тўлиб қоларди. Эрталаб соат 3-4 ларда Ипподром Бозорига чиқиб олиб сотарлик қилардим. 1 метр жойга икки киши зўрға сиғиб ўтирардик. Қишда, совуқдан титраб челакнинг атрофини тешиб олов ёқиб исинардик. Бошида прилавка устида ўтиришга уялардим, пастга тушиб яшириниб олиб общий тетрадга кўрган билганларимни ёзиб ўтирардим. Ёнимдагилар куларди ҳазиллашиб:\n– Кимга керак шу ёзувлар, ким ҳам ўқирди ҳозирги замонда, ундан кўра бўладиган ишни қилмайсизми, дея устимдан кулишарди. Шундай қилиб йиллар ўтаверди. Бир куни бозордан уйга келсам хотиним лампочкага носкини кийгизиб тикиб ўтирган экан. Ҳа, бу бечорани томи кетиб қолибди-да, деб ўйладим.\n– Ҳа, тинчликми, бу нима қилиқ десам, у:\n– Носкингиз йиртилган экан, лампочкага кийдириб тикса қўлай тикилади, деди. Бошимга гурзи билан ургандек бўлди, кўзимни олди қоронғулашиб ўтириб қолдим.\n– Наҳотки, шу ахволга етиб келдикми, десам.\n– Нима бўлди, рангингиз оқариб кетди, бозорда мелисага молни олдириб қўйдингизми, қаерингиз оғрияпти, деб сўраб бошлади.\nНима бўлганини, ичимдан нималар ўтганини ўзим биламан, жимгина хотинимни юзига қарадим.\n– Носкини ямаб киядиган ахволга етдикми, болаларим кичиги каттасининг эскисини кийиб катта бўлаётгани етмай ётувди бизга, энди носкимни лампочкага кийгизиб ямаб киядиган бўлдимми, дея бошим эгилиб, хаёлга кириб кетибман. Хотиним эса:\n– Қўйсангизчи, шунга шунчами, нима қибди, ташлаб юбормайманку,– деб олдимда кулиб турганди.\nҲозир келаман деб кўчага чиқиб кетдим.\nБўкириб йиғлагим келди.\nЎзимга сиғмай кетдим.\nЧет элда Президентнинг стипендиясини олиб ўқидинг, Ўзбекистондан бориб чет элда биринчи олий маълумотли бўлиб, диплом олдинг! Ўзбекистоннинг чет элдаги биринчи элчихонасида, биринчи байроқни кўтардинг, ўз Ватанинг, ўз давлатинг буюрган вазифани аъло даражада бажариб келган одамнинг энди кўрган куни шу бўлдими?\nБу кунингдан ўлганинг яхши, деган фикрлар ўзимни ўзим ўлдирсамми деган ифлос хаёлларга ҳам олиб келди.\nБундай қилиқ қилиб дўзахий бўлиб кетаманми? Болаларим, ота-онам қавму қариндошларим қандай бош кўтариб юради, деган хаёллар кўнглимда чархпалакдек айлана бошлаганди.\n1998 йил декабрь ойининг ўрталари эди.\nЯнги йилга безатилган гўзал пойтахтим кўчаларида эрталабгача санғиб юрдим. Байрамона кайфият ўрнини, хаёлимни ҳеч ким билан гаплашишни истамайдиган аҳвол эгаллаб олганди. Одамлар кўзимга ғалати бўлиб кўринар, ҳамма нарсага нафрат билан қарар эдим. Ичимда ғазаб, нафрат туйғулари қайнаб ётарди. Бутун фикри хаёлимни “бу дунёдан кетиш керак, сенинг бу оламда ўрнинг қолмади, сен ҳеч кимга керак эмассан”, деган ўйлар эгаллаб олди.\nКучада санғиб юриб ўзимни ўзим ўлдиришим керак деган қарорга келдим. Лекин пешонамдан отиб ташлай десам қуролим йўқ, заҳар ичиб ўлай десам бу оғуни қаердан топаман, венамни кесиб ташлай десам қонга беланиб ётиш жирканчли бўлиб кўринди. Хулласи калом ўзимни ўзим дарвозахонада осиб ўлдиришни режалаштирдим.\nУйга кечаси кириб келдим. Ухлаб ётган болаларимни биттама-битта бағримга босиб, ўпиб қўйдим.\nТашқарига чиқиб подвалга тушиб арқон ҳам топдим.\nҚўлимга арқонни олиб, подвалдан чиқсам олдимда хотиним турган экан.\n– Тинчликми, кечаси қўлингизда арқон билан нима қилиб юрибсиз,– деб сўраб қолди.\n– Сен уйга кир, ишим бор,– дедим.\n– Ишингиз зўр экан. Учта болани, ота-онангизни, мени ташлаб осонгина ўлиб кетмоқчимисиз? Мен сизни мард ва ақлли эркак киши деб ҳурмат қилардим,– дея йиғлаб юборди.\n– Сен нимани ҳам тушунардинг, кимга ҳам керакман, бор ишингни қил, болаларга эгалик қил, уйга кир,– дея индамасдан хотинимни четга суриб қўйиб дарвозахонага чиқиб ўзимни осадиган қулайроқ жой ахтариб бошладим.\n– Кетадиган бўлсангиз мана бу пичоқни менга тиқиб кетинг ёки арқондан менга ҳам ярмини кесиб беринг, битта ўзингизга узунлик қилади,– деб қолди.\nОрқамга ўгирилиб қарасам қўлида пичоқ билан йиғлаб турган экан. Олдига бориб пичоқни қўлидан олдим ва унга тушунтира бошладим.\n– Тушунгин, сен болаларга кераксан, кичкинамиз ҳали эмизикли, болаларни катта қилишинг керак, мен эса бу ҳаётда яшай олмаяпман, кераксиз бўлиб қолдим, чет элда ўқиб келиб бозорда латта-путтани у ердан олиб бу ерда сотадиган бўлолмайман,– деб бақириб кетдим.\n– Ўқиган бўлсангиз ўқибсизда, секретаршаси ва машинаси бор катта мансаб бермади, ҳеч ким мени мақтаб телевизордан чиқармади деб ўзингизни ўзингиз ўлдирасизми? Мен ҳам ўқиганман, мактабни олтин медалга, университетни қизил дипломга тамомлаганман! Менинг ҳам дипломим шкафда ётибди, унда мен нима қилай? Сизни учта болангизни туғиб, отасиз тарбиялаб хор қилишим керакми? Сиз кетаман деган томонга мен ҳам кетаман! Болаларни давлат детдомда боқиб катта қилади, билиб қўйинг, ўлигингиз совумасдан кетингиздан мен ҳам уша томонга бораман,– деб дарвозахонада менга қараб бақириб кетди.\n– Аҳмоқмисан, эсингни йиғиб ол,– дедим.\n– Менинг эсим жойида. Сиз эсингизни йиғиб олинг, кўчада кечасигача санғиб юриб, топиб келган қилиғингиз шу бўлдими? Оссангиз ана осаверинг, мен қараб тураман,– деб бақрайиб турди.\nУйдагилар уйғониб кетди, уйқусираб болаларим билан онам чиқиб қолди. Қарасам, отам ҳам чиқиб келаяпти. Менинг битта қўлимда мол сўядиган катта пичоқ, иккинчи қўлимда эса арқон.\n– Ҳа, болам кетмоқчимисиз, деди сизлаб.\n– Ота яшаёлмаяпман, кетганим маъқул дедим.\n– Тўғри айтасан болам, сени яхши тушуниб турибман, чет элда олий маълумотли бўлиб келиб латтафуруш бўлиб бозорда ўтириш оринга тегаяпти, анчадан бери аҳволинга қараб ачиниб юрувдим. Тезроқ кетганинг яхши. Ўзи пул йўқ пайтда пенсиямдан катта чиқим ҳам бўлмайди, тўртта-бешта қарияни чақириб ҳаром ўлган молдек олиб бориб бир жойга кўмиб ташлайман, у томонда эса дўзахни тўрида ўтириб олиб эгангга ўзинг жавобини берарсан, кетавер болам, ҳаммамиз оилавий қараб турамиз, болаларинг ҳам кўриб қўйсин отасини аҳволини, вақти келганда ҳаётда қийналса булар ҳам нима қилиш кераклигини сендан ўрганади, кўрганини қилади, бемалол кетавер болам, онаси совун олиб келинг,– деди.\n– Совун нимага керак, десам.\n– Бўйнингни арқон тирнамайди, силлиқгина қилиб жағинггача яхшилаб бўғиб ташлайди, қийналмасдан кетасан,– деди.\nНима қилишимни билмай пастга қараб, индамай турдим.\nСкунатни ўғлимнинг йиғиси бузди.\n– Бобо бизлар ҳам кетайлик. Дадам қаерга кетаяпти,– деб йиғлаб юборди. Уйдан эса чақалоқни йиғиси эшитилди, онам, хотиним, иккита боламни кўтариб ўйга кириб кетишди. Отам иккаламиз бир-биримизга қараб турардик.\n– Болам кетасанми,– деб сўради.\n– Кечиринг мени, бўлди, уйга кирайлик,– дедим.\n– Пичоқ билан арқонни ташлаб ёнимга кел, деди.\nОтамнинг олдига боришим билан шапалоқ билан қўйиб юборди, ағдарилиб тушдим.\n– Уйга кир, қолганини уйда эркакчасига гаплашамиз,– деб уйга кириб кетди. Отамнинг изидан югуриб уйга кирдим.\nХонасига киргизиб олиб, девордаги гиламни усида осилиб турган бобомни қамчисини кўрсатиб:\n– Қамчини олиб бер менга, соғиниб қолибсан,– деди.\n– Бўлди товба қилдим, иккинчи бундай қилиқни қилмайман, тушунмай қолдим ҳаётни, ёшлик қилиб қўйдим,– десам ҳам индамай менга қараб турди.\n– Эркаксан, эркак бўлиб туриб берасан, чопонни еч,– деди.\nОтамни отасидан қолган қамчи зарбасининг қаттиқ оғриқлари ёшлигимдан эсимда қолган.\nДевордаги гиламни устида осилиб турган қамчини отамни қўлига бераётиб, учта ўғилнинг отаси эканимни, хотиним борлигини, энди отамдан қамчи еб ётишга уялишимни айтсам, бақириб “чопонни еч!” деворди.\nЭшикдан хотиним югуриб кириб:\n– Дадаси чопонни беринг, отам тўғри айтаяпти, тартиб шунақа-да, нима ҳам қилоласиз, чиданг энди, бизлар ҳам сизни қилиғингизга чидадик,– деб устимдаги чопонимни ечиб олиб, отамга қараб, худо қувват берсин сизга деб чопонни олиб чиқиб кетди.\nОтамни олдида чўккаллаб ўтирдим.\nҲа, энди нима бўлсаям отам, ҳаққи бор, битта иккита қамчи урса урибди-да деб ўйлаб ўтирсам:\n– Болам, отангдан еган қамчини бегонадан емагайсан, санаб тур,– деб қарсиллатиб солишни бошлади.\nТишимни тишимга қўйиб санаб ўтирдим.\nҚамчи ея бошлагандан сўнг чидай олмадим ва қамчисини ушлаб қолиб:\n– Бўлди, товба қилдим отажон,– дедим.\n– Ҳа эркак, отанга қўл кутармоқчимисан,– деганди, қўрқиб кетиб қамчини қўйиб юбордим…\nЧойнакдаги чойидан ўзи бир пиёла ичди, сўнг менга ҳам бир пиёла берди.\nЭнди бўлгандир десам, жойинга ўтир, деб ишорат қилди. Яна яхшилаб қамчи уришни бошлади, бақириб юбордим.\n– Чидагин болам, яна беш-олтидан сўнг, сезилмай қолади, биз ҳам еганмиз отамизнинг қамчисини, деса бўладими.\nИчимда, вой бу яна бешта қамчи урса ўламанку, деб ўйлаб тургандим елкамга чарсиллатиб қўйиб қолди.\nОтамнинг айтгани рост экан, беш-олтита қамчидан сўнг умуман ҳеч нарса сезмай қолдим. Ёки отам аста ура бошладими, билмадим.\nКамина ерда чўзилиб ётиб қолдим, тақдирга тан бердим.\nИчимда ҳар хил хаёллар тез-тез ўта бошлади.\nЯлинганим билан фойдаси йўқ, қамчини ушлаб қолсам фойдаси йўқ, норози бўлади.\nТишимни тишимга қўйиб, кўзимни юмиб ётавердим. Фақат ҳар урганида отажон, отажоним, товба қилдим деб айтиб қўярдим, зора раҳми келса деган умидда. Ишини тугатгандан сўнг:\n– Қойилман болам, чидадинг-эй, сендай пайтимда шу қамчи билан отам урганда қон сийиб юборгандим, энди сен ҳам отасидан қамчи еган йигит бўлдинг. Чет элда ўқигансан-да, битта-иккита қамчи сенга етмайди, тўйдингми болам, деб кулиб ўтириб чойнагидан пиёлага чой қўйиб ҳўплаб қўйди.\n– Ҳа, бобом зўр эди, сизда ундай куч йўқ-да, беш-олтитадан сўнг ҳарсиллаб чарчаб қолдингиз-ку, дедим.\n– Ҳа, болам битта қамчи кам бўлди-да сенга,– деб, кулиб қўйди.\nКамина эса ўрнидан туролмай оғзимдан сулакайларим оқиб ерда ётардим. Онам билан хотиним кириб келиб телевизор турган хонага чиқариб ётқазишди. Отам ёнимга келиб:\n– Яхшиям устингда жемпер бор экан, бўмасам қонга булғаниб қолардинг, бобонг қамчилаганда қип-яланғоч қилиб соларди,– деса бўладими.\n– Зато, бобом битта-иккита қамчи уриб тўхтатар экан, ўзингиз айтувдингиз, сизнинг 40 қамчингиз бобомни 4 та қамчисига ҳам тенг келолмайди,– дедим.\n– Жим ёт, ҳозир яна ейсан, мен ўзимни ўзим нобуд қиламан демаганман,– деди.\nОнам гапга аралашди:\n– Отанга гап қайтарма, боланг қараб турибди, эртага олдингга келади,– деса бўладими.\nХотиним отамга қараб, яхшиям бахтимизга сиз бор экансиз,– деб отамга қараб кулиб турибди.\n– Хотин зоти шу экан-да, одам эмас экансан, сотқин,– десам:\n– Мен сотқин эмасман, мен келинман, яхши бўлди, ўзим тузатиб оламан,– деб чой дамлагани чиқиб кетди.\nАста-секин туриб юра оладиган бўлганимдан сўнг ойнага қарасам елкам, белим, умуман орқамни соғ жойи қолмабди, маматалоқ бўлиб кўкариб, қизариб кетибди.\nШу воқеадан сўнг икки ярим ой кучага чиқа олмай ётдим.\nЯнги 1999 йилни шу аҳволда оилавий кутиб олдик.\nФеврал ойида Тошкентда портлашлар бўлди. Ипподром бозорида ҳам савдо касод бўлди, биров-бировни сотиб қаматишлар бошланиб кетди.\nНаврўзга яқин қолганда аста-секин хотинга суяниб дарвозадан кўчага мўралаб қўярдим.\nЛекин кўчага чиқишга кучим йўқ эди, қаддимни ростлаб юролмасдим…\nNext story Ҳақиқатнинг ойдин йўли: Раҳбарликка шундоқ танловлар бўлса!\nPrevious story Матбуот ва оммавий ахборот воситалари ходимларига


SEN.UZ – 2 sahifasi – Sen yolg'iz emassan\nТоза, покиза, мусаффо ва беғубор болаликни ардоқланг!\nБолалар гўзаллик, ўйин, эртак, мусиқа, тасвирий санъат,\nхаёлот ва ижодиёт оламида яшамоғи керак.\nХалқнинг бахт-саодати болаларни тўғри тарбиялашга боғлиқ\n«Sen Yolg’iz Emassan» – бу болалик ҳудуди. Жамғарма болалари улғаймоқда, биз ҳам улар билан биргаликда улғаймоқдамиз. Имкониятларимизни кенгайтиришга ҳаракат қилмокдамиз. Энг асосийси, биз маълум бир йўналишда, яъни бола орзуси томон интилмоқдамиз.


Масхарабозлик ва шармандалик: Шавкат Мирзиё Тошкентдаги Шайх Муҳаммад Содиқ Муҳаммад Юсуф номидаги мажмуа билан танишибди - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n22:46 - Масхарабозлик ва шармандалик: Шавкат Мирзиё Тошкентдаги Шайх Муҳаммад Содиқ Муҳаммад Юсуф номидаги мажмуа билан танишибди\nБугун 10 май куни Ўзбекистон Президенти Шавкат Мирзиё Тошкент шаҳар Чилонзор тумани “Сўгалли ота” ва “Гўзал” кўчалари кесишмасида барпо этилган Шайх Муҳаммад Содиқ Муҳаммад Юсуф номидаги мажмуага келиб, бу ерда амалга оширилган бунёдкорлик ишлари билан танишгани Ўзбекистонда ҳукмронлик қилаётган тожиклар режимининг ҳамма қўғирчоқ ахборот воситалари тарафидан ҳеч қандай таҳлилсиз эълон қилинди.\nАсосан расмлардан иборат бўлган қисқа хабарларда Шайх Муҳаммад Содиқ Муҳаммад Юсуф 1952 йил 15 апрель куни Андижон вилоятида таваллуд топгани, 1989 йилда, жуда қийин ва мураккаб даврда Ўрта Осиё ва Қозоғистон Мусулмонлари Диний Идораси раиси, яъни муфтий бўлгани, айнан шу даврда исломий илмлар, диний қадрият ва анъаналар қайта тиклангани алоҳида урғуланади.\nҲамма биладики, ўша даврда Михаил Горбачевнинг қайта қуриш сиёсати натижасида СССР бўйлаб демократия шамоллари эсишга бошланган бўлса ҳам, ҳамма нарсани СССРнинг яккаҳокими бўлган Коммунистик Партия ва унинг ифлос қуроли КГБ қиларди. Муҳаммад Содиқ Муҳаммад Юсуфни ҳам айнан Компартия ва КГБ муфтий қилиб қўйган.\nУ қўғирчоқ муфтий қилиб қўйилган кунларда СССРнинг янги параламенти, яъни СССР Халқ Депутатлари Қурултойига сайлов камапанияси бошланди.\nАйнан ўшанда эндигина ташкилотланишга бошланган “Бирлик” Халқ Ҳаракатининг лидери Абдураҳим Пўлат ўша пайтда Киров райони деб аталган ҳозирги Юнусобод туманидан депутатликка номзод қилиб кўрсатилди. Дарҳол коммунистлар ўз қўғирчоқлари Муҳаммад Содиқ Муҳаммад Юсуфни ҳам айнан ўша сайлов округидан депутатликка номзод қилиб кўрсатдилар. Мақсадлари – Абдураҳим Пўлатни депутатликка ўтказмаслик эди.\nБир нечта кўрсатилган номзоддан биттасини танлаб олиш баҳонасида “Қозоғистон” кинотеатри олдидаги Киров район ижроия комитетининг кичкинагина мажлислар залида сайловолди йиғилиши бўлди. Йиғилишга келганларнинг каттагина қисми соқолли чоллар эди. Табиий, мақсад – уларнинг воситасида ягона номзод қилиб муфтий Муҳаммад Содиқ Муҳаммад Юсуфни кўрсатиш бўлган.\nКейинчалик яна бир воқеа юз берди. Ўртага воситчилар қўйган муфтий Муҳаммад Содиқ Муҳаммад Юсуф сайловдаги рақиби Абдураҳим Пўлат билан Чилонзор районидаги маҳаллалардан бирида учрашув истади. Абдураҳим Пўлат учрашувни истамаган бўлса ҳам, воситачилар уни рози бўлишга мажбур қилдилар ва учрашув бўлди.\nМуфтий ўйлаб кўришга ваъда берди ва эртаси кун эрталаб унинг одамлари Абдураҳим Пўлатинг уйига депутатлик бланкида ёзилган Муҳаммад Содиқ Муҳаммад Юсуфнинг талабномасини ташлаб кетдилар. Бу талабнома "Бирлик" нашр қилаётган қўлбола газеталарда эълон қилинган ва ҳалигача кўп одамларнинг қўлида бор.\nМустақилликдан кейин Ислом Карим Ўзбекистонда ҳақиқий диктаторлик ўрнатиб олди, унга қарши бўлган демократлар билан бирга Муҳаммад Содиқ Муҳаммад Юсуф ҳам мамлакатдан қочди. Ўша пайтда собиқ муфтий диктатор Ислом Каримга итдек қарарди.\nЎшанда Муҳаммад Содиқ Муҳаммад Юсуф Ўзбекистон диктатори Ислом Каримдан кечирим сўраб, Ўзбекистонга қайтди ва ўшандан кейин асосан Ислом Каримни мадҳ этиш билан шуғулланди.\nЭслатиш керакки, Абдураҳим Пўлат ҳам, Муҳаммад Содиқ Муҳаммад Юсуф ҳам юрт ташқарисида яшаётган пайтларида Ўзбекистонда машҳур Ислом уламоси Абдували Қорига қарши босимлар бошланганди. Кейинчалик, аниқроғи, 1995 йил 29 августда шекилли, КГБчилар ҳамманинг кўзи ўнгида уни Тошкент аэропортида Москвага учишга тайёрланаётган учоқдан ушлаб кетдилар, шу билан у киши йўқ бўлиб кетди. Табиий, уни йўқ қилиб ташлашган. Унинг тақдири билан ҳозир ҳам ҳеч ким очиқча қизиқмайди. 2009 йили ББСнинг ўзбекча радиосида радио тингловчиларнинг саволларига жавоб берган Муҳаммад Содиқ Муҳаммад Юсуфдан Абдували Қори ҳақида фикр сўрашганда, у киши бу масалада ҳамма биладиган нарсаларнигина билишини, ўз фикри йўқлигини айтган.\nБу чегараси йўқ шармандалик-ку! Оламдан ўтиб бўлган гўёки Шайх Муҳаммад Содиқ Муҳаммад Юсуфни қўйиб туринг, ҳозир нимага Шавкат Мирзиё, Ўзбекистоннинг жорийдаги муфтийси Усмонхон Алимов ва бошқа Ислом уламолари Абдували Қорининг ғойиб бўлиши билан ишлари йўқ? Уларнинг мақсади динимизни ўлимга судрашми?\nХуллас, кейинчалик ўзини Шайх деб аташга бошлаган Муҳаммад Содиқ Муҳаммад Юсуфнинг ҳаётида бунақа масхарабозлик ва шармандаликлар жуда кўп бўлган. Аммо, уларни била туриб, уларга кўз юмган Шавкат Мирзиёнинг Шайх Муҳаммад Содиқ Муҳаммад Юсуф номидаги мажмуага бориши, бу мажмуани ва қабри ҳам ўша ерда бўлган гўёки Шайхни мадҳ этиши ҳам масхарабозлик ва шармандалик эмасми?\nАйнан шундай, масхарабозлик ва шармандалик!


Қарши туманидаги 6 миллион долларлик лойиҳа нега амалга ошмади? - Darakchi\nҚарши туманидаги 6 миллион долларлик лойиҳа нега амалга ошмади?\nЖАМИЯТ 27.05.2020, 10:53\nЁдингизда бўлса, 2019 йилнинг 24 январь куни Қарши туманидаги Чаман маҳалласида Ўзбекистон-Жанубий Корея ҳамкорлигидаги "CENTURY-JV" қўшма корхонасининг тамал тоши қўйилган, мазкур корхонада импорт ўрнини босадиган 20 турдаги маиший техника воситалари ишлаб чиқарилиши айтилган эди.\nМасъуллар жанубий кореялик ишбилармонлар билан биргаликда халқимиз эҳтиёжи учун мўлжалланган иситиш ва совутиш, маиший техника воситалари ишлаб чиқаришни мақсад қилишгани, корхона биносини биз қурсак, корейс дўстларимиз жиҳозлаш ишларини бажариши, биргина иситиш ускуналарининг 10 дан ортиқ хили ишлаб чиқарилиши кўзда тутилаётганини маълум қилишганди.\nҚолаверса, лойиҳада корхонадан ташқари Жанубий Корея андазаси асосида 50 ўринли меҳмонхона, замонавий савдо маркази, ўқув маркази ҳамда 150 ўринли болалар боғчаси ҳам қуриш кўзда тутилган бўлиб, лойиҳа қиймати 6 миллион доллар, шундан 5 миллион доллари тўғридан-тўғри хорижий инвестицияни ташкил этарди.\nҲазилакам лойиҳа бўлмагани учун корхонанинг тамал тоши қўйилиши тантанали равишда ўтказилиб, вилоятнинг казо-казолари ташриф буюрган, корейс ишбилармонларига тўнлар ёпилиб, дўппилар кийдирилиб, белбоғлар боғланиб, суратларга тушилган, ленталар кесилганди.\nҚолаверса, ушбу корхонанинг 6 ой ичида фойдаланишга топширилиши ҳақидаги ваъда кишиларда кўп умидларга асос бергани ҳам бор гап. Чунки бунинг ортидан камида 100 та янги иш ўрни, кенг маҳсулотлар ассортименти яраларди.\nМана, орадан оз эмас, кўп эмас, нақ бир ярим йил вақт ўтди. Хўш, нима ўзгарди? Корхона қандай ишлаяпти?\nЭнг қизиғи, ўшанда корхона 6 ойда фойдаланишга топширилади, дейилгани билан қурилиш ишлари негадир ярим йил ўтгачгина бошланди. У ҳам 2 ойлар давом этди. Шу билан эса тўхтаб қолди... Ва ҳозир ҳам ўша ҳолича ётибди...\nТабиий равишда савол туғилади-да, ахир бошдаги ваъдалар ўзгача эди-ку. Ниятлар улкан, режалар ранг-баранг эмасмиди?\nҚани корейс дўстларимиз? Улар қаерга ва нимага кетиб қолишди?\nУлкан лойиҳа нега амалга ошмади? Бунга маҳаллий масъуллар сабабчими ё кореяликларга бирор нарса маъқул келмадими?\nЎзи умуман нега ана шундай фақат пойдевори ташланиб, амалда ҳеч ўзгариш юз бермаётган лойиҳалар сони кўпайиб бормоқда? Таги пуч лойиҳалардан кимга нима наф?\nХўш, корхона ўрни шу туришда қолаверадими? Кореяликлар қачон келаркин, деб кутиб ўтираверамизми?\nБугун Ўзбекистонда коронавируснинг беморлари ва қурбонлари бўйича рекорд янгиланди\nАйни пайтда 6 та ҳудуддан яна 117 нафар бемор аниқланди\nЎзбекистонда коронавируснинг 51-қурбони сурхондарёлик 35 ёшли эркак бўлди


19 июнь, 2019, 21:16 644\nЎзбекистон Кубогининг 1/16 финал босқичидан ўрин олган «Бунёдкор» - «Металлург» (2:1) учрашувидан кейин мезбонлар устози Вадим Абрамов ОАВ ходимларининг саволларига жавоб қайтарди.\n- Ўйлашимча, ҳақли равишда ғалаба қозондик. Яна билмадим, қолган хулосани сизлар берасизлар. Бугун ҳаво иссиқ бўлди, шундай ҳавода ирода намойиш қилган шогирдларимга миннатдорчилигимни билдираман. Ҳисоб ўйинга мос бўлди деб ҳисоблайман.\nПенальтилар серияга тайёргарлик кўрмагандик. Дарвозабонни жароҳати сабабли алмаштиришга мажбур бўлдик. Пенальтилар серияга тайёргарлик кўрмаганимизни сабабли, Суперлиганинг навбатдаги турида бизни янада қийин ўйин кутиб турибди. Сафарда «Сурхон» меҳмони бўламиз. «Сурхон» ва «Бунёдкор» турнир жадвалида бир-бирига жуда яқин турибди. Шу боис ўйин қийин кечади.


UMS «Good’Ok» хизматини ишга туширди » Ўзбекистон янгиликлари – Zamin.uz\nUMS «Good’Ok» хизматини ишга туширди\nUMS (Universal Mobile Systems) уяли алоқа оператори ўз абонентларини янги таклиф ва хизматлар билан ҳурсанд қилишни давом этмоқда. Шу кунларда компания янги «Good’Ok» кўнгилочар хизмати – оддий кутиш гудокларини мусиқа ва хазилларга алмаштириш имкониятини тақдим этмоқда.\n«Good’Ok» хизмати абонентларга ўзлигини намоён қилиш, мусиқий дид ва танловини кўрсатиш, шунингдек, қўнғироқ қилаётган инсонга бироз яхши кайфият тақдим этиш учун қулайдир. Хизматдан фойдаланишда уяли алоқа воситасининг функционал имкониятини аҳамияти йўқ – «Good’Ok» нафақат смартфонларда, балки фичефонларда (оддий уяли телефонларда) ишлайди.\n«Good’Ok» хизматини ёкиш учун бир нечта услублардан фойдаланиш мумкин. 0550 рақамидаги бепул овозли портал ёрдамида интерактив тарзда тароналарни эшитиш, танлаш ва белгилаш мумкин. Янада кенг имкониятлардан www.goodok.ums.uz порталида фойдаланиш мумкин. Қизиқтирган қўшиқлар тоифасини танлаган ёки қидирув тугмасидан фойдаланган холда нафақат тароналарни эшитиш ва уларни рақамга белгилаш, балки шахсий кабинетда тароналарнинг ижро этилиш шартларини созлаш мумкин. Тез орада портал имкониятлари янада кенгаяди, мисол учун, маълум контакт ёки контаклар гуруҳи учун алоҳида қўшиқни белгилаш, қўшиқларнинг ижро этилиш тартибини ўрнатиш, дўстларга қўшиқларни совға қилиш ёки ўзининг чиқувчи қўнғироқларига белгилаш каби функциялар киритилади.\nХозирги кунда фойдаланувчилар эътиборига 500дан зиёд хит қўшиқлар ва хазиллар тақдим этилган. Уларнинг сони доимий тарзда кўпайиб бормоқда, ва яқин келажакда «Good’Ok» хизмати базаси 10 мингдан зиёд аудиотреклардан ташкил топади. Ҳар бир абонент ўзининг фонотекасига 50тагача қўшиқ қўшиши мумкин.\n13:00 13 октябрь – уяли алоқа тармоғи ишга туширилган кун\n19:01 UMS уяли алоқа оператори Ўзбекистондаги фаолиятини тўлақонли давом эттиришини маълум қилди\n12:42 UMS тармоқ қамрови сифатини яхшиламоқда\n23:13 UMSнинг «Миллионлар яқин! » аксияси: 14 абонент катта пул совринларига эга бўлди\n22:41 Beeline “Мобил Радио” янги хизматини тақдим этди


Bentley компанияси янгиланган Mulsanne моделини синовдан ўтказди - Carzone.Uz\nBentley компанияси янгиланган Mulsanne моделини синовдан ўтказди\nBentley компанияси ўзининг Mulsanne седанини синовдан ўтказди. Фотожосуслар янги маҳсулотни йўлларда синовдан ўтказилаётган вақтида илк маротаба тасвирга олишди. Седан намойиши 2016 йил март ойида Женевада бўлиб ўтадиган автосалонда бўлиб ўтиши керак. Модел намойиш этилганидан кўп ўтмай савдога чиқарилади.\nФотосуратлардан кўриниб турибдики, автомобиль янги радиатор панжараси, бошқа бампер ва оптикага эга бўлган. Шунингдек, янги модел салонига ҳам ўзгартишлар киритилган.\nСеданнинг «юраги» сифатида 6,75 литрли V8 твин-турбо двигатель ўрнатилган. Унинг қуввати 512 от кучига тенг. Худди шу мотор моделнинг аввалги намунасига ҳам жойлаштирилган. Бироқ янгиланган Mulsanne двигатели қуввати янада оширилиши мумкин.\nШу билан бирга, Bentley компанияси Mulsanne седанининг ғилдираклар базаси кенгайтирилган яна бир модификациясини ҳам синовдан ўтказмоқда. Янги маҳсулот LWB асосига эга бўлади. Автомобиль 200-250 мм узунроқ бўлди. Бу билан компания орқа ўриндиқдаги йўловчиларга қулайлик яратиб берди. Ушбу модел ҳам Женеваги мотор-шоуда намойиш этилади.\nBentley, шунингдек, янги Mulsanne Grand Convertible кабриолоетини намойиш қилишга ҳам тайёргарлик кўрмоқда. Унинг техник хусусияти ошкор қилинганича йўқ. эслатиб ўтамиз, Grand Convertible прототипи 2014 йил ноябрь ойида намойиш этилган эди. Автомобилга 8 босқичли “автомат” билан таъминланган 6,75 литрли 537 от кучига эга V8 твин-турбомотор ўрнатилган. Унинг 100 км/с тезликка чиқиш учун 4,9 сония талаб этилади.


«Ал-Васатия» Марказий Осиё диний уламоларини фатво беришга чақирмоқда\nЧоршанба, 15 Ноябр 2017 09:50\n11 ноябрь куни Россиянинг «Собрание» номли жамоатчилик бирлашмалари ассосацияси биносида меҳнат муҳожирлари орасида экстремистик ғояларнинг тарқалишига қарши чора-тадбирлар муҳокамасига бағишланган маъруза-семинар бўлиб ўтди.\nМавзу бўйича «Ал-Васатия» (Мўътадиллик) мухтор нотижорий илмий-маърифий маркази раиси Али Полосин маъруза қилди.\n«Ал-Васатия» маркази Ислом маданияти, илми ва таълимини қўллаш жамғармасининг мадади билан турли тадбирлар ташкил қилади, уларда «экстремизм» касаллигини даволаш йўллари изланади. Тадбирни «Собрание» ассоциацияси раҳбари Муҳаммад Салоҳиддинов очиб берди. У сўнгги пайтларда экстремистик ғоялар кенг тарғиб қилинаётганини таъкидлади.\nЭкстремизм мусулмон жамоатига жуда салбий таъсир кўрсатяпти ва асосан қонунларни ҳурмат қилувчи мусулмонларнинг аҳволини ёмонлаштираяпти. М. Салоҳиддиновнинг сўзларига кўра, Россияда муҳожирлар яшаётган муҳит радикал қарашларга мойилдир. Марказий Осиё давлатларидан келган ва оиласидан узоқда яшаётган муҳожирларнинг катта қисми қашшоқ, ишсиз, маиший қийинчиликлар ва маънавий-руҳий босим остида яшайдилар.\n«Ижтимоий зиддиятларни ҳал этиш учун уламолар институти ва суд тизими бор. Шариат маҳкамасининг қарори, яъни диний ҳукм саналадиган фатво тушунчаси бор. Шу сабабли мусулмон одам жамият ҳаётига у ёки бу даржада таъсир кўрсатадиган бирон ишни қилишдан аввал, шариат билимдонлари билан маслаҳатлашиши керак. Ҳозир интернетда экстремистлар томонидан амалга оширилаётган зулм Ислом учун қилиняпти дегувчилар кўп. Даҳшатли томони шундаки, уларга ишониб иш кўрган одам ҳақиқий исломий таълимотларга қарши чиқади», – деди Полосин. Муҳожирларга келсак, Полосиннинг фикрига кўра, улар билан Тожикистон ва Ўзбекистон муфтийлиги ишлаши керак. Улар учун етарлича обрўли бўлган маҳаллий ислом билимдонлари экстремистик ғояларнинг барча зарарларини кўрсатиб беришлари лозим. Бунда уларга васатия, яъни мўътадиллик услуби ёрдам бериши мумкин.\nМўътадиллик – ҳар ишда меъёр деганидир. Бу мутаносиблик ва мувозанат демак. Диний атама сифатида у мувозанатда туришни, ҳар нарса ўз ўрнида бўлишини англатади. Али Полосин Марказий Осиё диний етакчиларини экстремистик ғояларни фош қилувчи фатволар чиқаришга чақирди. Айни пайтда, Полосиннинг сўзларига кўра, Россия суд тизими мукаммал эмас ва унинг ҳали ишланадиган жойлари кўп. Жумладан, экспертиза тизими яхши йўлга қўйилмаган. Унинг сўзларига кўра, мусулмонлар ўзлари фаолроқ бўлишлари ва прокуратура ҳамда судга мурожаат қилиб, таклифларини билдиришлари лозим. Машҳур тожик инсон ҳуқуқлари фаоли Иззат Омон таъкидлаганидек, муҳожирлар орасида экстремизм ғоялари асосан ижтимоий тармоқлар орқали тарқалади. Кўпинча асл Ислом қадриятлари тарғиботчиларидан кўра радикаллар ўз ғояларини осонроқ ва кенгроқ ёйишга муваффақ бўладилар. Чунки уларнинг тарғибот материалларини профессионал тарғиботчилар тайёрлаб берадилар.\nТадбир якунида Муҳаммад Салоҳиддинов мусулмонлар ўз муаммоларини, жумладан, экстремистик ғоялар муаммосининг сабабларини учинчи шахсларга тўнкамай, ўзларидан, ўз хатоларидан қидиришлари керак, деди.\nУшбу бўлимдаги бошқа мақолалар: « Мусулмон аскарларни қийнагани учун АҚШ зобити 10 йилга ҳукм қилинди Андижонда "Ислом - тинчлик ва эзгулик дини" мавзусида Республика анжумани иш бошлади. »


BBCUzbek.com | Bosh Sahifa | Би-би-си меҳмони - таҳлилчи Алишер Таксанов\nСўнгги янгиланиш: 16 Сентябр, 2008 - Published 18:23 GMT\nБи-би-си меҳмони - таҳлилчи Алишер Таксанов\nАлишер Таксанов иқтисодиёт, сайёҳлик, фалсафа ва жамиятшунослик бўйича қатор китоблар муаллифидир\nАлишер Таксанов - мустақил журналист, иқтисодий таҳлилчи ҳамда сиёсатшунос.\nУнинг Ўзбекистондаги иқтисодий ва сиёсий вазиятга оид мақолалари кўплаб интернет саҳифаларида чоп этилган.\nШунингдек, мамлакатдаги иқтисодий-сиёсий аҳволга оид таҳлилий рисолалар муаллифи ҳамдир.\nАлишер Таксанов аввалига халқ хўжалиги, иқтисодиёт бўйича олий маълумот олади.\nКейичалик тарихни ҳам ўрганади ҳамда иқтисод бўйича илмий иш олиб боради.\nОлий билим даргоҳида дарс бериш билан бирга, Ўзбекистон Стратегик тадқиқотлар институтида ҳамда дипломатия соҳаларида фаолият юритган.\nХусусан, 1994 йилдан Ўзбекистон Ташқи ишлар вазирлигида, Ўзбекистоннинг Москвадаги элчихонасида ишлаган.\n90-йиллардан журналистика билан фаол шуғулланганини айтади.\nУ Тошкентда чоп этиладиган "Деловой партнер - Ҳамкор", "Бизнес-Вестник Востока", "Время и Мы" рўзномаларида, "Туркистон-пресс" ахборот агентлигида, асосан, иқтисодий мавзуларда қалам тебратган.\nАлишер Таксановнинг айтишича, ўзбек расмийлари унинг хориждаги нодавлат ташкилотлари анжуманларида иштирок этишига монеълик қилганлар.\nУ 2006 йилда Ўзбекистонни тарк этишга мажбур бўлган, Швейцарияда сиёсий бошпана олган.\nҚуйида Алишер Таксанов Би-би-си Ўзбек Хизмати радиотингловчилари ва вебсаҳифаси ўқувчилари саволларига жавоб беради.\nБи-би-си: Аввало иқтисод дегандек, иқтисодиётга оид саволлар билан суҳбатимизни бошласак. Британиядан Бўстон исмли тингловчимиз Ўзбекистонни ҳозирги иқтисодий ҳолатдан олиб чиқиш учун зарур бўлган асосий ишлар хусусида сўраган.\nАлишер Таксанов: Ўзбекистондаги ҳозирги аҳволни назарда тутсак, бу масаланинг қанчалик мураккаб эканлигини англаш мумкин. Ўтган 17 йил давомидаги ислоҳотлар фақат номига амалга оширилган. Бозор иқтисоди хусусий мулкка асосланади. Аммо Ўзбекистонда хусусий мулкчилик йўқ. Тўғри, саноат, қишлоқ хўжалиги ва ёки савдо-сотиқ ноҳукумат соҳалари саналади. Лекин бу соҳалар тўлиқ хусусийликка эришганми? Афсуски, йўқ. Чунки давлат истаган пайтида бу мулкларни тортиб олиши мумкин. Мана, ҳозир ҳам исташса, биноларни бузишаяпти, шахсий уйларни олиб қўйишмоқда. Фермерлар эса ўзлари истаган экинни экиша олмайди. Уларни давлат буюртмаси билан экин экишга мажбурлашади. Бунга кўнишмаса, ерини олиб қўйишади, сув ё ёқилғи беришмайди. Хуллас, Ўзбекистонда хусусий мулкчилик йўқ экан, қолган барча ислоҳотлар ўз аҳамиятини йўқотади.\nБи-би-си: Ворис Усмонли ўқувчимиз эса не боис нефть мустақиллигига эришганини айтадиган Ўзбекистонда жаҳондаги нархларга қараб бензин баҳоси ошиб кетаётир, деб савол қўяди.\nАлишер Таксанов: Умуман олганда, биз на буғдой, на нефть мустақиллигига эришганмиз. Булар фақат чўпчак. Чунки биз катта миқдорда нефть маҳсулотлари сотиб оламиз. Аммо ким, қандай шартларда ва нархларда бу маҳсулотларни импорт қилмоқда , деган саволларни унутмаслик даркор. Биласизми, Ўзбекистон ҳали жаҳон бозори билан тўла интеграцияга киришмаган. Бизда жиддий хорижий сармоялар кам, хорижликлар мамлакатимизда ҳиссаларни сотиб олишмайди. Умуман, жаҳон фонд бозорларида ҳиссаларимиз қадрланмайди. Шу боис жаҳондаги нефть нархлари Ўзбекистонга таъсир қилавермайди. Агар нефть ўзимизники бўлса, унинг нархини ҳам ўзимиз белгилашимиз керак. Модомики, жаҳондаги нархларга қараб ўзгартираверсак, демак, биз бу маҳсулотни четдан олаяпмиз ва ҳеч қанақа нефть мустақиллигига эриша олмаганмиз.\nБи-би-си: Хитойдан мактуб йўллаганини айтаётган Анвар Бўронов исмли ўқувчимиз эса Рустам Азимов каби иқтисодий билими саёз одамлар Ўзбекистонда иқтисод соҳаси учун масъул асосий шахсга айланмаганми? Умуман, Ўзбекистондаги иқтисодий аҳволнинг ҳозирги ҳолга тушишига шу каби воқеликларнинг ҳам таъсири йўқмикан, дея истиҳола билдиради.\nАлишер Таксанов: Айтиш мумкинки, коммунистик тузумда улғайган одамлар ҳозир бозор шароитларини яратишмоқчи. На Рустам Азимов, на Ислом Каримов илгари бозор иқтисоди шароитида, чет элларда умргузаронлик қилишган ва ё тижорат билан шуғулланишган. Уларнинг хусусий корхоналар ва ёки банклар тузишлари эса социалистик ислоҳотлар доирасида олиб борилган. Хуллас, уларда ҳақиқий бозор ҳақида билим йўқ. Шу боис ҳам улар ўзида бозор иқтисоди унсурларини жо этган маъмурий-буйруқбозлик тузумини яратишди. Бу эса, барибир, давлат бошқарув усули бўлиб, у социалистик нусхасидан катта фарқ қилмайди. Энди кимлар қайси соҳаларни бошқараётганига келсак... Ўзингиз ўйланг, ташқи сиёсат учун милициячи масъул бўлса ва ёки молия соҳаси бошида тарихчи ўтирса, буни қандай тушуниш мумкин?\nБи-би-си:Тингловчимиз "Умид" жамғармаси орқали чет элларда ўқиган кўплаб ёшлар Ўзбекистонда ишлай олмасдан, яна хорижга чиқиб кетишаётгани ҳақида ёзади ва уларни тўхтатиб қолиш учун иш олиб бориш керак эмасми, деб фикр билдиради.\nАлишер Таксанов:Ўзбекистонда барпо этилган тузум чет элларда ўқиган мутахассисларни қабул қила олмайди. Хорижда ўқиганлар замонавий ва илғор билим-малакага эга бўладилар. Аммо ватанга қайтишгач, ўз билим ва малакаларини ишга сола билишмайди. Тузум бунга йўл бермайди. Менинг бир талабам банк иши бўйича Японияда ўқиб келгач, Марказий Банкка ишга кирганди. Аммо Японияда магистратурани битирган бу мутахассиснинг айтишича, уни майда хизматчи сифатида ишлатишган. Қандайдир таҳлилий ишларни бошламоқчи экан, бу ишларинг бу ерда керак эмас, дейишибди. Шу боис ҳалиги бола ишини ташлаб, хорижга кетиб қолди. Ҳозир Оврўпода ишлаяпти. Хуллас, унинг хорижда олган шунча билими Ўзбекистонда керак бўлмади.\nБи-би-си:Дилмурод Тошкандий исмли тингловчимиз эса ишга олишдаги таниш-билишчилик ва коррупция ҳоллари Ўзбекистонни қандай аҳволга солганини кўриб турибмиз. Аммо у қачонгача давом этиши мумкин, дея мактуб йўллаган.\nАлишер Таксанов:Афсуски, бу тизим ҳали шўро давридан бери мавжуд. Тўғри, ўша пайтлари ҳам ишга киргунча мутахассиснинг билимига бироз қарашарди. Ҳозир эса барчаси таниш-билишчилик ва қариндош-уруғчиликка тақалиб қолаётгандек. Бу эса давлатга зарар етказади. Назаримда, ҳозирги тузум ўз соҳасини яхши биладиган мутахассисларни истамайди. Чунки улар бошқарув ва иш юритишдаги камчиликларни очиб ташлашади, ислоҳотларга ундашади. Шу боис улардан хавфсирашади.\nБи-би-си:Ўз хатига Деҳқонов, деб имзо чеккан тингловчимиз эса малакали мутахассисларнинг четга чиқиб кетаётгани Ўзбекистон иқтисодига қандай таъсири этиши хусусида билмоқчи.\nАлишер Таксанов: Бу ерда танганинг икки томони бор. Малакали мутахассислар четга чиқиб, яхши иш топишади. Улар фақат олий маълумотли эмас, балки керакли касб-ҳунарга эга ўрта маълумотли мутахассислар, моҳир қурувчи ёки фермерлар ҳам бўлиши мумкин. Бу одамлар, дейлик, Россияга бориб ишлашади ва топган пулларини Ўзбекистонга жўнатишади. Хуллас, бундан мамлакат фойда кўради. Аммо бу инсонлар ватанда ҳам шу ишлари билан иқтисодни кўтаришлари мумкин эди. Қайтага, чет элларда оғир шароитларда хор-зор бўлишмасди. Агар яхши мутахассислар чиқиб кетишда давом этаверишса, унда бизнинг иқтисодимизни ким ривожлантиради?\nБи-би-си:Сиёсат ва ижтимоий ҳаётга оид саволларга ўтишдан олдин, шахсий ҳаётингизга тааллуқли бир мактубга ҳам назар солсак. Прагадан Қудрат исмли тингловчимиз фамилиянгиз не боис Тўқсонов эканлигини билишни истайди.\nАлишер Таксанов:Тўғри, Тўқсонов... Менга айтишларича, катта бобом тўқсон ёшида ўғил кўрган эканлар. Шу боис чақалоққа ҳам Тўқсон, деб от қўйишади ва бу ном кейинчалик бизнинг оиламиз исмига айланади. Совет даврида эса фамилияларга русча қўшимчалар қўйилади. Кейинроқ арабча алифбомиз ўзгартирилиши туфайли исмларнинг ёзилиши ҳам бузилиб кетади. Хуллас, Тўқсон Тўқсоновга, Тўқсонов эса Таксановга айланади. Энг қизиғи, мен интернет орқали бутун МДҲ бўйлаб жуда кўплаб Таксанов фамилияли одамлар борлигини ўргандим.\nБи-би-си: Норвегиядан мактуб йўллаганини билдирган Алибой Йўляхши эса Ўзбекистон ҳукуматига ишониб, муроса қилиб, ишлаб бўладими, деган маънода савол сўрайди.\nАлишер Таксанов:Мен бу ҳукумат билан ишлаб бўлишига бироз шубҳа қиламан. У ерда бирон янги одамни топиб бера оласизми? Ҳаммаси собиқ шўро даврида ишлаган гуруҳдан иборат. Улар эса кетишни исташмаяпти ва шу туфайли ислоҳотларга ҳам қаршилик кўрсатишади. Қонунийлик жиҳатига келсак, қандай қилиб конституцияга зид тарзда учинчи муҳлатга сайланган президент қонуний бўлиши мумкин? Бундайин ҳукумат билан ишлаш ҳам сиёсий, ҳам ахлоқий ва ҳам ҳуқуқий жиҳатдан нотўғри эмасмикан?\nБи-би-си: Тингловчимиз Ўзбекистон ичкариси ва ташқарисидаги мухолифат аҳволини қандай баҳолашингизни билмоқчи.\nАлишер Таксанов:Мухолифат доимо бўлиши керак. Чунки мухолифат жамият кўзгусидир. Уларни махфий ишлашга мажбурлаб, чет элларга чиқариб юборган Ислом Каримов эса натижада қуролли қаршилик ва курашнинг экстремистик шаклларига юз тутмоқда. Либерал мухолифат эса ҳукуматнинг камчиликларини кўрсатиб, бу ҳукумат билан қандайдир маънода ҳамкорлик қилади. Шу қаторда, экстремистик мухолифат кўринишлари юзага келишига тўсқинлик ҳам қилади. Ўзбекистонда ҳамма одам бир хилда фикрламайди-ку? Шу боис ҳар хил фикрли мухолифат бўлиши ҳам табиий ва уларга тўсқинлик қилмаслик керак.\nБи-би-си:Ўзини "Банкир" деб таништирган ўқувчимиз эса Ўзбекистон ва Қозоғистон ташқи сиёсатларини муқояса қила оласизми? Не боис икки авторитар давлатнинг биттаси Ғарбда ижобий, иккинчиси эса салбий таассурот қолдирмоқда, деб айтади.\nАлишер Таксанов: Бу авторитар давлатларнинг биттаси тузумни бироз эркинлаштирди. Уларда мухолифат бор, нисбатан бўлса-да, эркинроқ матбуот ишламоқда ва тижоратнинг ривожланиши учун ҳам имконият яратилган. Шу маънода у ердаги авторитарлик ижобий натижа ҳам берди. Аммо иккинчи давлат - Ўзбекистон борасида гапирсак, бу ердаги аҳвол буткул бошқача. Қозоғистон халқаро доирада ўз обрўси ва мавқеини мустаҳкамлашга интилса, Ўзбекистон худди рақс тушишни билмаса ҳам ўзини моҳир раққосдек кўрсатишга уринаётган нўноқ ўйинчига ўхшайди. Қаранг, нега Коллектив Хавфсизлик Шартномасидан чиқиб, бир неча йиллардан сўнг яна бу ташкилотга қайтиб кирдик? Нега бошида ГУАМга қўшилиб, кейинчалик уни тарк этдик? Нега бошида АҚШ билан дўст тутинамиз-да, кейин улардан юз ўгирамиз? Не боис бир қараса, Россия билан терс бўлиб, бир қараса, апоч-чапоқ бўлиб оламиз. Ўзи аниқ ва муайян мақсадга йўналтирилган сиёсатимиз борми? Қаерга кетаяпмиз? Нима истаймиз? Афсус, бу саволларга аниқ жавоб топиб бўлмайди, чунки ҳамма нарсани президентнинг шахсий қизиқишлари белгиламоқда.\nБи-би-си:АҚШдан мактуб йўллаган Алимардон эса четдан туриб Ўзбекистон ҳақида билдирадиган фикрларингиз ватанда қолган қариндошларингизга зарар етказишидан қўрқмайсизми? Масалан, мен қўрқаман, деб ёзади.\nАлишер Таксанов:Тўғриси, Ўзбекистондаги қариндошларимдан хавотирланаман. Менга маълум бўлишича, синглимни прокуратура, МХХ ва милицияга чақиришган, унга таҳдид қилишган ва квартирангни олиб қўямиз, деб дағдаға ҳам қилишган экан. Аммо нима қила олардим? Мен шундай одамман ва жим тура олмайман. Акс ҳолда ҳеч нарса ўзгармайди. Чунки диктатура тузумларини инсонларнинг қўрқуви озиқлантиради.\n'Санъат учун чегараларни бузиб ташлаган бўлардим...'


Telegram штаб-квартираси Швейцарияга кўчирилади\n16.11 11:30 329 Технология\nПавел Дуров жамоаси аллақачон музокараларни бошлаб юборган.\nApple, Facebook ва энди эса Google. AҚШнинг йирик корпорациялари молия бозорига кириб келмоқдалар\n14.11 16:29 126\nApple ва Facebook'дан кейин энди Google ҳам молия хизматлари бозорига кирди, деб ёзмоқда Wall Street Journal. Рақобатчилардан фарқли ўлароқ, Google буни эҳтиёткорлик билан бажарди.\nFacebook ўз электрон тўлов тизимини ишга туширди\n13.11 16:24 97\nFacebook Pay номини олган тўлов тизими бу ҳафтада фақатгина АҚШнинг ўзида ишлайди.\n13.11 09:40 524\n1 млрд. $лик товарлар 68 сония ичида, 10 млрд. $лик товарлар 30 дақиқа (ярим соат)да сотилиб бўлган.\n9.11 18:27 993\nУнинг сўзларига кўра, "талончилик" замонавий шароитда кенг тарқалган - давлат ва хусусий компаниялар том маънода одамлар ва уларнинг шахсий маълумотларини талашмоқда.\n6.11 18:04 109 Технология\nХитойнинг ByteDance ширкатига қарашли бўлган TikTok тармоғи америкалик компаниялар орасидаги ягона “хитойлик” саналади.\n4.11 16:15 532 Технология\nМуаммолар iPhone5, iPhone4, iPad mini, iPad 2 эгаларига таъсир қилиши мумкин.\n2.11 15:58 116 Технология\nКомпания "одамларга ақлли, муваффақиятли, соғлом ва бахтли бўлишга ёрдам берадиган воситаларни яратишни" истайди.\nWhatsApp орқали АҚШга иттифоқдош бўлган ҳукумат расмийлари кузатиб келинмоқда\n1.11 18:52 89\nМанбанинг айтишича, кузатилаётганларнинг “салмоқли” қисми юқори даражали ҳукумат раҳбарлари ҳамда ҳарбий амалдорлар ҳисобланади. Бешта қитъадаги камида 20 мамлакат амалдорлари кузатилмоқда.\n71 520 долларлик янги iPhone чиқди\n1.11 18:27 571 Технология\n30.10 18:21 950\nТекин ва арзон ишқибозлари: Москвадаги "Яндекс" дўкони олдида минг киши йиғилди\n30.10 18:14 417\nМосквадаги "Яндекс" дўкони олдида эски аудиотехника ўрнига янги "ақлли" колонкани текин олиш учун минглаб кишилар йиғилди.\nАлишер Усмонов, Герман Греф ва Сергей Чемезов Яндексга қарши бирлашди\n30.10 17:05 646 Технология\nГерман Греф, Алишер Усмонов, Сергей Чемезов “MF Technology” компанияси ёрдамида Mail.ru Groupнинг А синфидаги 100 % аксияларига эгалик қилади\nGoogle янги доменни ишга туширди. Доменнинг номи ҳам янги – (.new)\n30.10 16:46 172 Технология\nБундай ҳаволалар (ссилкалар) фойдаланувчиларни сайтда ёки дастур менюсида керакли функтсияни қидириш заруриятидан халос қилади.\nApple янги Airpods Pro симсиз қулоқликларини тақдим этди\n29.10 09:21 211 Технология\nApple расмий сайтида янги Airpods Pro симсиз қулоқликлари тақдим этилди. Янги қулоқликлар аввалгисидан анча ихчам бўлиб, қулоққа яхши ўрнашади.\nMicrosoft ҳаммуассиси дунёдаги энг катта самолётни тақдим қилди\n28.10 17:46 356 Технология\nСамолёт 6 йилда қуриб битказилган, 2011 йилда унинг қиймати 300 миллион доллар эди.\nАвтомобиллар ҳақида сиз билмаган ғаройиб фактлар (фото)\n27.10 20:55 1105 Технология\nАксарият эркаклар автомобиллар ҳамда техникага ниҳоятда қизиқади. Шу қизиқиш туфайли улар баъзан ўзларини автомобиллар бўйича мутахассисдек ҳис қилишади (Балки сиз ҳам шунақадирсиз).\nУзоқ муддатли истиқболда энг муваффақиятга эришадиган компаниялар рейтинги аниқланди\n24.10 17:37 119 Технология\nFortune журнали узоқ муддатли истиқболда муваффақиятга эришиши кутилаётган компанияларнинг ҳар йилги анъанавий рейтинги Future 50ни эълон қилди.\nРоссия космик туризм учун махсус кема қурмоқда\n23.10 18:38 128 Технология\nҚайта жиҳозланганидан сўнг кемани битта фазогирнинг ўзи бошқара олади, командир ва иккита бортинженердан иборат экипажга ҳожат қолмайди.\nИлон Маск дунёда биринчи бўлиб коинотдан твит йўллади\n23.10 14:51 218 Технология\n"Бу twitни Starlink сунъий йўлдоши орқали жўнатяпман", - деб ёзган у.\n23.10 13:39 1115 Технология\nКиберқаллоблар телефон орқали пул ўғирлашнинг янги усулини ишлаб чиқишди.\n23.10 12:36 478\n22.10 18:20 64\nФорумда Россия Федерацияси бош вазири Дмитрий Медведев таклифига биноан Ўзбекистон Республикаси бош вазири Абдулла Арипов ҳам иштирок этмоқда.\n22.10 16:45 418 Технология\nУшбу рўйхатга спортчилар, сармоядорлар, шунингдек, киберспорт клублари эгалари ва бошқарувчилари киритилган.\nGoogle тақиқларига қарамай, Huawei июль-сентябрь ойларида 67 миллион дона смартфон сотди\n19.10 13:39 130 Технология\nHuawei жорий йилнинг 3-чорагида 67 миллион дона смартфон сотган. Йил бошидан бери 610.8 млрд. юань (86.1 млрд. $)лик жами 185 миллион дона смартфон сотган.\nАлибаба қанчалик ишончли? Компания кунига 300 млн. марта киберҳужумларга дуч келмоқда\n17.10 19:44 253 Технология\nAlibaba Groupга кунига 300 миллион марта киберҳужумлар бўлади. Ҳар куни. Аммо шунга қарамай, бизда умуман муаммо йўқ\nSpace X фазога 42 мингта сунъий йўлдошни олиб чиқмоқчи\n17.10 17:36 114 Технология\nШунда компания томонидан фазога чиқарилиши мўлжалланган жами сунъий йўлдошлар сони 42 мингтага етиб, бу 1957 йилдан бошлаб бутун дунёда учирилган барча сунъий йўлдошлар ададидан 5 мартага кўп бўлади.\n16.10 13:23 154 Технология\nКейинги ўн йил ичида Жанубий Корея ҳукумати янги транспорт турини ривожлантириш ва жорий этишни жадаллаштириш ва муддатидан олдин тижоратлаштиришни бошлаш учун 60 триллион вон (50 миллиард доллар) сарфлайди.\n15.10 20:55 99 Технология\nТўловнинг бундай усулидан фойдаланмоқчи бўлган йўловчи камерага қараса кифоя, мониторда унинг расми пайдо бўлади ва ҳисобидан йўл ҳақи ечиб олинади.\n15.10 18:53 474 Технология\nЯнги айфоннинг энг қиммат қисми бу унинг учталик камераси ҳисобланади. Унинг бир донаси компанияга 73.50 $га тушади.\nMicrosoft 25 йилда илк бор клавиатурасига янги тугмаларни қўшди\n15.10 16:31 385 Технология\nMicrosoft компанияси 1994 йилдан бери биринчи марта клавиатурасига иккита янги тугма қўшди. Булар: Microsoft office иловалар пакетини экранга чиқариб берса, иккинчиси смайликлар (эможилар) учун.\n14.10 10:04 231 Технология\n“Хитой ҳукумати телефон иловаси ёрдамида 100 миллиондан ортиқ кишини кузатяпти”\n14.10 10:00 618 Технология\nЭкспертларнинг айтишича, “Буюк миллатни ўрган” иловаси телефон эгасининг ишлари ҳақида ҳар куни ҳисобот жўнатиб туради.\n12.10 11:59 500\nКомпания акциялари нархи 1.5 млрд $га арзонлаб, ҳозирда умумий капитализацияси 10 млрд $дан пастлади.\n16.11 09:46 3664\nКеча, 22:23 3167\n15.11 17:29 3161\nКеча, 20:16 2993\n16.11 14:53 2545


"QO’QON 1912" профессионал футбол клуби » “Металлург” Тошкентда йиғилди: Аббос Отахонов, Мурод Бобожонов каби ўйинчилар жамоани тарк этган\n“Металлург” Тошкентда йиғилди: Аббос Отахонов, Мурод Бобожонов каби ўйинчилар жамоани тарк этган\n“Бекободнинг “Металлург” жамоаси янги мавсум тадоригини январь ойининг иккинчи ҳафтасидан бошлашни режалаштирганди. Жамоа аъзолари кеча пойтахтимиздаги “Ўзбекистон” меҳмонхонасида жамланишди. Бугундан эса машғулотлар “Дўстлик” стадионида бошланди. Аввалига футболчиларнинг жисмоний тайёргарлигини тиклаш машқларига эътибор қаратилди. Машғулот сўнгида эса футболчилар тўп билан ишлашга ўтишди.\nЎтган мавсум билан солиштирганда, “Металлург” таркибида бир қатор ўзгаришлар бўлиши кутилмоқда. Хусусан ярим ҳимоячи Абдураҳмон Абдулҳақов янги мавсумни ижара асосида Суперлиганинг янги вакили – “Турон” жамоасида ўтказиш учун Яйпан клуби сафига бориб қўшилди.\nҲимоячилар – Аббос Отахонов, Жасур Ўринов, ярим ҳимоячилар Муҳаммад Исаев, Худойшукур Сатторов, ҳужумчи Муродбек Бобожонов ҳам кейинги фаолиятини бошқа клубларда давом эттиришади. Мазкур ўйинчилар билан шартнома муддати узайтирилмади ва улар эркин агент сифатида “Металлург”ни тарк этишди.\n“Металлург” ПФК жамоаси клубни тарк этган барча футболчиларга самарали ҳамкорлик учун миннатдорлик билдиради ва уларнинг кейинги фаолиятига омад ёр бўлишини тилайди.\nБекободликларнинг мавсум олди йиғинида жамоа ўзаги сақлаб қолинган ҳолда ўтган йили мавсум кашфиёти бўлган U 21 жамоамиздан қатор ўйинчилар жалб этилган. Бундан ташқари бир қатор янги футболчилар ҳам кўрикдан ўтишяпти. Улардан кимлар билан шартнома имзоланишини вақт кўрсатади. Шундан кейингина клубга қабул қилинган янги ўйинчилар ҳақида батафсил маълумот берамиз.\n“Металлург” U 21 жамоаси йиғини 21 январь санасидан Бекобод шаҳрида бошланади”, дейилади хабарда.\nМанба : “Металлург” матбуот хизмати


Энг масъулиятли бурч\nАллоҳ таоло инсон зотини жуфт қилиб яратди ва улардан насл тарқалиши ва кўпайишини ирода қилди. Қуръони каримнинг Наҳл сурасида шундай дейилади: "Аллоҳ сизлар учун ўзларингиздан жуфтлар яратиб, жуфтларингиздан сизлар учун ўғиллар ва набиралар пайдо қилди ва сизларни пок нарсалардан ризқлантиради " (72-оят).\nИнсон зотининг эркак ва аёл қилиб яратилишининг ҳикмати шундаки, у ҳалол йўл билан никоҳ орқали оила қуриши, ўзидан фарзанд ва набиралар қолдириб, наслининг давом этишини таъминлаши керак. Аллоҳ таолонинг Ўз бандасига фарзанд бериши улкан неъматдир. Шунингдек, жигаргўшасининг фарзанд кўриши, яъни набирали бўлиш ҳам инсон учун улкан неъмат ҳисобланади. Шу тариқа ер юзида инсон насли сақланиб, давом этиб боради.\nЭркак билан аёлнинг ҳалол йўл билан бир оила бўлиб яшашининг самараларидан бири фарзанддир. Исломда фарзандларнинг ҳақ-ҳуқуқларига қатъий риоя қилинган бўлиб, булар ота-она ёки яқин қариндошлар, яшаётган жамиятларига вазифа қилиб юклатилган. Бу ҳақларни адо этиш вожиб бўлиб, унга амал қилиш мажбурийдир.\nУламолар фарзандларнинг ҳақ-ҳуқуқларини икки қисмга бўлган:\nфарзанд вужудга келишидан аввалги ҳолат;\nфарзанд вужудга келгандан кейинги ҳолат.\nДинимизда “фарзанд ҳақлари ҳали у туғилмасидан олдин бошланади” деган қоида бор. Аввало, ота ўзининг бўлғуси фарзандларига солиҳа, диёнатли ва уларнинг ҳуқуқларига риоя қиладиган омонатдор онани, она ҳам фарзандларига уларнинг таълим-тарбияси ва яхши инсонлар бўлиб вояга етишига аҳамият қиладиган солиҳ отани танлаши керак.\nЭр-хотиннинг Аллоҳ таолодан солиҳ фарзанд тилаб, дуода бўлиши ҳам ҳомила вужудга келгунча бўлган ҳақларнинг иккинчисидир. Бу иш пайғамбарлардан суннат бўлиб қолган. Аллоҳ таоло шундай деб марҳамат қилади:\n"Ўша жойда Закариё Раббига илтижо қилиб, деди: «Раббим, менга (ҳам) ўз ҳузурингдан пок зурриёт ато эт! Дарҳақиқат, Сен дуони эшитувчидирсан" (Оли Имрон сураси, 38-оят).\nЭнди фарзанд ҳомила ҳолига келганида унинг қандай ҳақлари борлигини кўриб чиқайлик:\nБиринчидан, Аллоҳ таолодан солиҳ фарзанд тилаб, дуода бўлишни давом эттириш тавсия қилинади. Аллоҳ таоло лутфи карам кўрсатиб, она юкли бўлгандан кейин ҳам ота-онаси унинг солиҳ фарзанд бўлиши ҳақидаги дуоларини давом эттириши зарур. Зотан, бу иш Одам алайҳиссалом ва момо Ҳавводан мерос бўлиб қолган.\nИккинчидан, ҳомиланинг жисмоний ва руҳий зўриқишларсиз, яхши ривожланиб боришини таъминлаш зарур. Ҳомила ҳар тарафлама яхши ўсиб бориши учун унинг онасини жисмоний ва руҳий жиҳатдан толиқтириб қўймасликка шариатда катта эътибор берилган. Бу эътибор шу даражага етганки, ҳатто Аллоҳ фарз қилган ва Исломнинг рукнларидан бири бўлган рўзани ҳомиладор аёллар тутмасдан, кейин қазосини тутиб бериши жоизлиги шариатга киритилган. Чунки ҳомиладор аёл рўза тутса, унинг толиқиши орқали ҳомиласининг ҳам толиқиши бор. Шунинг учун ҳомилани толиқтирмаслик мақсадида унинг онасига рўза тутмасликка рухсат берилган.\nАнас ибн Молик Каъбийдан ривоят қилинади: Расулуллоҳ соллаллоҳу алайҳи васаллам шундай деганлар:“Аллоҳ мусофирдан рўзани ва намознинг ярмини, ҳомиладор ва эмизикли аёлдан рўзани кечди”.\nФарзандини солиҳ, ахлоқли, одобли, тақводор инсон қилиб тарбиялаш ота-онанинг биринчи галдаги вазифаларидандир. Исломда бола тарбияси ота-онанинг энг масъулиятли ва узоқ давом этадиган бурчи экани айтилган. Бошқа бурчлар баъзи ишларни қилиш ёки мулкни сарфлаш билан охирига етади. Аммо тарбия масъулияти бардавом бўлади. Зотан, ота-онанинг фарзанд неъматига ҳақиқий шукрлари ҳам айнан тарбия масъулиятини шараф билан адо этиш орқали юзага чиқади. Амалий шукр – берилган неъматни неъмат берувчи Зотни рози қиладиган тарзда тасарруф қилиш билан бўлади.\nТарбиянинг биринчи қисми болага одоб ўргатишдир. Аввало тарбия ва одоб масаласида ота-онанинг ўзи болаларга яхши намуна бўлиши керак.\nСаъд ибн Ос розияллоҳу анҳудан ривоят қилинади: “Расулуллоҳ соллаллоҳу алайҳи васаллам: “Ота ўз фарзандига яхши одобдан кўра афзалроқ нарса ҳадя қила олмайди”, деганлар” (Термизий ривояти).\nБола ёшлигидан гўзал хулқ, чиройли тарбия билан сайқаллаб борилса, унинг тоза ва мурғак қалби барча яхши нарсаларни осонликча қабул қилади. Унинг савобига ота-онаси ва мураббийси шерик бўлади. Агар ёмонликка ўргатилса, ёмон бўлиб ўсади. Унинг гуноҳига ота-онаси ва мураббийси шерик бўлади. Валий уни сақлаши, таълим-тарбия бериши лозим. Унга яхши ахлоқларни ўргатсин, уни ёмон болалардан ҳимояласин, ўткинчи лаззатларга қизиқишга одатлантирмасин, уни зебу зийнатга ружу қўйишга қизиқтирмасин. Токи катта бўлганда зебу зийнат ортидан юриб, умрини зое қилмасин.\nТарбиянинг иккинчи қисми болага таълим бериш, илм ўргатишдир. Илм эса бир нарсани воқеликда қандай бўлса, ишонч билан ўшандай идрок қилишдир. Илм ўрганиш эса ҳар бир мусулмон учун фарздир.\nАнас ибн Молик розияллоҳу анҳудан ривоят қилинади: “Расулуллоҳ соллаллоҳу алайҳи васаллам: “Илм талаб қилиш ҳар бир мусулмонга фарздир”, деганлар” (Имом Аҳмад ва Имом Ибн Можа ривояти).\nКеракли бўлган ҳунар ва илмларни талаб қилиш эса фарзи кифоядир.\nТарбиянинг учинчи қисми болага жисмоний тарбия беришдир. Шунинг учун бу ишга масъул бўлган ҳар бир киши фарзанд тарбиясига ўта эътибор ва аҳамият билан ёндашиши, бу йўлда бефарқлик ва лоқайдлик каби иллатлардан четланиши лозим.\nХулоса қилиб айтганда, фарзандларимиз ватанимиз, миллатимиз, динимиз учун хизмат қиладиган инсонлар бўлиб етиши учун биз ота-оналар бор куч-ғайратимиз билан ҳаракат қилмоғимиз лозим экан. Бу билан ҳам ота-оналик ҳам Яратганни олдидаги бандалик вазифамизни тўлиқ адо этган бўламиз.\n1832 марта ўқилди\nДругие материалы в этой категории: « Касбларнинг афзали\tМўмин марҳаматли бўлади »


АҚШ бир ҳафта ичида Кобулдан 25 мингга яқин одамни эвакуация қилди\nОхирги маълумотларга кўра, Афғонистоннинг камида 20 фуқароси охирги ҳафтада Кобулда ёки унинг четида, эвакуация рейсларига ўтирмоқчи бўлган пайтда вафот этган. Бу ҳақда якшанба куни НАТО вакили маълум қилди.\nАҚШ ҳарбий хизматчилари ва уларнинг иттифоқчилари Афғонистондан Ғарб мамлакатлари фуқароларини ва хорижий дипломатик ваколатхоналар ва халқаро ташкилотлар билан ҳамкорлик қилган афғонларни олиб кетмоқда.\nКобул аэропорти АҚШ ҳарбийлари назорати остидадир, лекин унга барча киришлар Толибон ҳаракати аъзолари томонидан назорат қилинади, уларнинг қўшинлари ўтган якшанба куни Кобулни босиб олган. Ўн минглаб афғонистонликлар, гувоҳлар ва агентликлар хабар беришича, ҳали ҳам аэропортга етиб бориш учун Толибон қуршовларини ёриб ўтишга ҳаракат қилмоқдалар, бу ерда ўз навбатида НАТО ҳарбий постлари жойлаштирилган.\nАхборот агентликларининг хабар беришича, ўлганларнинг баъзилари оломон орасида тиқилинч қурбони бўлган, бошқалари ўқ жароҳати туфайли вафот этган. Британия армияси шанба куни аэропортга бостириб кирмоқчи бўлган оломон ичида 7 киши ҳалок бўлганини тан олди. Тафсилотлар келтирилмаган.\nАҚШ президентининг миллий хавфсизлик бўйича маслаҳатчиси Жейк Салливаннинг сўзларига кўра, 14 августда эвакуация бошланганидан бери, АҚШ ҳарбийлари Кобулдан 25 мингга яқин одамни эвакуация қилган. Эвакуация қилинадиган америкаликлар, бошқа давлатлар фуқаролари ва афғонларнинг аниқ сони номаълум (Афғонистонда қолган АҚШ фуқаролари сони, ҳарбийларни ҳисобга олмаганда, бир неча мингга яқин).\n24 август куни Афғонистондаги вазият ва эвакуацияни таъминлаш чоралари «Катта еттилик» давлатлари раҳбарлари томонидан ўтказиладиган онлайн саммитда муҳокама қилинади. Бу ҳақда Буюк Британия бош вазири Борис Жонсон маълум қилди. Америка қўшинларини Афғонистондан олиб чиқиш шартларини узайтириш ва натижада эвакуация қилиш масаласи ҳам муҳокама қилинмоқда. Энди бу муддат 31 августга қолдирилган.


Бола тарбияни кимдан ўрганади? – Сурхон тонги\nБош саҳифа / Жамият / Бола тарбияни кимдан ўрганади?\nЯнвар 18, 2019\tЖамият Изоҳ қолдириш 696 Кўрилди\nБу ҳар куни эшитадиган, сийқаси чиқиб кетган саволдек туюлар, тўғрими? Жавоблар эса ҳар хил …Кимдир ҳеч иккиланмай бола тарбияни ота-онадан, кимдир мактабдан ўрганади, дейишади.\nКелинг мушоҳада қилайлик … Бу саволга жавоб сўралганда ҳар иккала томон бир хил жавобни беришади; қуш уясида кўрганини қиладида. Илоҳо, қушларимизнинг уялари бекаму-кўст бўлсин, деймиз. Лекин, полапонларимиз кўзлари билан кўриб, уяларидаги ҳаракатларини назорат қиладиган қушларимиз соғ-омон бўлишсин. Тарбияли, билимли, ақлли, интизомли бола ҳақида гап кетса, ўша ўқувчи яхши натижага эришса, дарров “Ота-онаси тушунадиган, илмли, одамлар-да” деймиз. Лекин бирон бебошлик қилса, тарбия ўчоғи бўлган мактаб зиммасига масъулият ёғилади. Ота-она томошабин. Жавоблари битта …Мен билмай қолдим, мен сезганим йўқ…\nҲолатни вақтида нега сезмадинг, нега психолог ишламади, хотин-қизлар қўмитасининг раиси қаерга қаради? Нега индивидуал суҳбат олиб борилмади. Ўқитувчи ҳам ҳайрон, нима қилсин, ташқи томондан қараганда ўша бебош қушчанинг «уяси» жуда ҳашаматли эди-да. Ота-онаси ҳам туппа-тузук одамлар… Демак «уянинг» мустаҳкамлигига ҳам қарамас эканда, қушчанинг ҳаракати. Бу ҳолатда яна мактаб айбдор, сабаб ҳам тайёр… Ота-она ишда бўлишган, эрта кетиб, кеч келинган, мактабга ишониб топширишгандан сўнг, қараш керакда, жуда чигал, тўғрими? Ўқитувчилар ҳар иккала ҳолатда ҳам айбдор…Нега ўқувчи тартибсиз? У нега тартибсизлик қилади, нега катта йўлни кесиб ўтади? Нега тунги барга боради? Нега форма қиймасдан келади? Нега ўқувчи дарсга кечикиб келади? Хуллас, барчасига жавобни ўқитувчи ва мактаб раҳбарияти беради.\nАгарда шу саволларни таълим соҳаси ходимлари ота-оналарга беришса борми… Эҳ, уларнинг баъзиларини жавобларини эшитсангиз, мактабга келмаган ўқувчининг уйига борган ўқитувчи қандай ҳақоратлар эшитишини кўрсангиз эди. “Нега ҳа деб келаверасиз, бола меники, чиқиб кетинг, вақтим йўқ гаплашишга, шуни деб ишга кеч қолайми”?…\nЁки “Ўқитувчи кеча боламни хафа қилган, энди умуман юбормайман? Юбкаси калта бўлса нима, ўзим олиб берганман, ҳамма шундай кияди”…\nҚисқаси айрим ота-оналарга учрашиб, уларнинг уйини, ўзини тутишини кўриб, ўйланиб қоламан. …Баъзи ота-оналарнинг ўзлари тарбияга муҳтож…Шу боисдан ўтказилган ота-оналар йиғилишларидан бирини «Устоз ва ота-она фарзандини комилликка етакловчи қўш қанотдир”, деб номладик. Ўқувчига қоғоздан қанотлар ясаб, ота-оналар олдига қўйдик ва ўртага “Мана шу қуш юксакка парвоз қилиши учун қайси қанотини кўпроқ силкитиши, ҳаракатга келтириши зарур?”, деган савол ташладик.\nта-оналар ҳеч иккиланмай ҳар иккаласини, деган жавоб қайтаришди.\n— Агар ҳар иккала қанот бир хил силкиниши зарур бўлса, нега сиз ҳаракат қилмайсиз, нега устоз томон қанотга тош отасиз. Устоз томон қанотни қайириб ташлаб, болангизни бир қанот билан қаергача парвоз қилдира олмоқчисиз, — деган саволлар ўртага ташланади. Ушбу саволлар берилгандан сўнг барча ота-оналар билан ҳамжиҳатлик ва қўлни-қўлга беришга келишдик.\nНима бўлганда ҳам бола тарбиясига барчамиз масъулмиз. Мактаб нафақат таълим, балки тарбия ўчоғи ҳамдир. Чунки тарбияли болага таълим бериш осонроқ. Бугун таълимнинг сифати сўралаётган пайтда, ҳеч қайси ўқитувчи ўқувчиларим тарбияси йўқлиги учун натижа кўрсата олмадим, дея олмайди. Ўқитувчининг меҳнати ўқувчи эришган ютуқ билан, унинг самараси билан баҳоланади.\nДемак, биз таълим соҳаси ходимлари натижамизни кўрсатишимиз учун таълимни тарбиядан, тарбияни таълимдан ажратмаслигимиз, ота-оналар билан ҳамкорлик ва ҳамжиҳатликни янада мустаҳкамлашимиз керак.\nТермиз шаҳар халқ таълими бўлими мудири\nТэгларбола кийим мулоҳаза савол тарбия\nОлдинги Мутолаа – ҳаётни танитади\nКейинги Ҳарбийлар ўқувчилар меҳмони